*Program: Programul Transport*

*Prioritate: 7 Dezvoltarea transportului naval și multimodal*

*Obiectiv specific: 3.1. Dezvoltarea unei rețele TEN-T, reziliente la schimbările climatice, inteligente, sigure, durabile și intermodale*

**GHIDUL SOLICITANTULUI**

CONDIȚII SPECIFICE DE ACCESARE A FONDURILOR



**REALIZAREA DE INVESTIȚII ÎN SUPRASTRUCTURA PORTUARĂ DE ÎNCĂRCARE/ DESCĂRCARE**

**ȘI DEPOZITARE A MĂRFURILOR**

FONDUL DE COEZIUNE

**Apel de proiecte:**

Realizarea de investiții în suprastructura portuară de încărcare/ descărcare și depozitare a mărfurilor în vederea reducerii blocadei din zona porturilor românești ca urmare a blocării căilor navale din Ucraina- cod apel: PT/237/PT\_P7/OP3/RSO3.1/PT\_A16

* *Februarie 2024 -*

**Cuprins**

[1.1 Preambul 5](#_Toc160008010)

[1.2 Abrevieri 6](#_Toc160008011)

[1.3 Glosar 6](#_Toc160008012)

[**2** **ELEMENTE DE CONTEXT** 11](#_Toc160008013)

[2.1 Informații generale Program 11](#_Toc160008014)

[2.2 Prioritatea/Fond/Obiectiv de politică/Obiectiv specific 11](#_Toc160008015)

[2.3 Reglementări europene și naționale, cadrul strategic, documente programatice aplicabile 12](#_Toc160008016)

[**3** **ASPECTE SPECIFICE APELULUI DE PROIECTE** 14](#_Toc160008017)

[3.1 Tipul de apel 14](#_Toc160008018)

[3.2 Forma de sprijin (granturi; instrumentele financiare; premii) 14](#_Toc160008019)

[3.3 Bugetul alocat apelului de proiecte 14](#_Toc160008020)

[3.3.1 Rata de cofinanțare a cheltuielilor eligibile 15](#_Toc160008021)

[3.3.2 Determinarea valorii eligibile 15](#_Toc160008022)

[3.3.3 Mecanismul de recuperare a ajutorului excedentar 18](#_Toc160008023)

[3.4 Zona/zonele geografică(e) vizată(e) de apelul de proiecte 19](#_Toc160008024)

[3.5 Acțiuni sprijinite în cadrul apelului 19](#_Toc160008025)

[3.6 Grup țintă vizat de apelul de proiecte 20](#_Toc160008026)

[3.7 Indicatori 20](#_Toc160008027)

[3.7.1 Indicatori de realizare 20](#_Toc160008028)

[3.7.2 Indicatori de rezultat 20](#_Toc160008029)

[3.7.3 Indicatori suplimentari specifici Apelului de Proiecte (dacă este cazul) 21](#_Toc160008030)

[3.8 Rezultatele așteptate 21](#_Toc160008031)

[3.9 Operațiune de importanță strategică 21](#_Toc160008032)

[3.10 Investiții teritoriale integrate 21](#_Toc160008033)

[3.11 Dezvoltare locală plasată sub responsabilitatea comunității 22](#_Toc160008034)

[3.12 Reguli privind ajutorul de stat 22](#_Toc160008035)

[3.13 Reguli privind instrumentele financiare 22](#_Toc160008036)

[3.14 Acțiuni interregionale, transfrontaliere și transnaționale 22](#_Toc160008037)

[3.15 Principii orizontale 22](#_Toc160008038)

[3.16 Aspecte de mediu (inclusiv aplicarea Directivei 2011/92/UE a Parlamentului European și a Consiliului). Aplicarea principiului DNSH. Imunizarea la schimbările climatice 24](#_Toc160008039)

[3.17 Caracterul durabil al proiectului 25](#_Toc160008040)

[3.18 Acțiuni menite să garanteze egalitatea de șanse, de gen, incluziunea și nediscriminarea 26](#_Toc160008041)

[3.19 Teme secundare 26](#_Toc160008042)

[3.20 Informarea și vizibilitatea sprijinului din fonduri 26](#_Toc160008043)

[**4** **INFORMAȚII ADMINISTRATIVE DESPRE APELUL DE PROIECTE** 27](#_Toc160008044)

[4.1 Data deschiderii apelului de proiecte 27](#_Toc160008045)

[4.2 Perioada de pregătire a proiectelor 28](#_Toc160008046)

[4.3 Perioada de depunere a proiectelor 28](#_Toc160008047)

[4.3.1 Data și ora pentru începerea depunerii de proiecte 28](#_Toc160008048)

[4.3.2 Data și ora închiderii apelului de proiecte 28](#_Toc160008049)

[**5** **CONDIȚII DE ELIGIBILITATE** 28](#_Toc160008050)

[5.1 Eligibilitatea solicitanților și partenerilor 28](#_Toc160008051)

[5.1.1 Cerințe privind eligibilitatea solicitanților și partenerilor 28](#_Toc160008052)

[5.1.2 Categorii de solicitanți eligibili 31](#_Toc160008053)

[5.1.3 Categorii de parteneri eligibili 31](#_Toc160008054)

[5.1.4 Reguli și cerințe privind parteneriatul 32](#_Toc160008055)

[5.2 Eligibilitatea activităților 32](#_Toc160008056)

[5.2.1 Cerințe generale privind eligibilitatea activităților 32](#_Toc160008057)

[5.2.2 Activități eligibile 35](#_Toc160008058)

[5.2.3 Activitatea de bază 36](#_Toc160008059)

[5.2.4 Activități neeligibile 36](#_Toc160008060)

[5.3 Eligibilitatea cheltuielilor 37](#_Toc160008061)

[5.3.1 Baza legală pentru stabilirea eligibilității cheltuielilor 37](#_Toc160008062)

[5.3.2 Categorii și plafoane de cheltuieli eligibile 38](#_Toc160008063)

[5.3.3 Categorii de cheltuieli neeligibile 38](#_Toc160008064)

[5.3.4 Opțiuni de costuri simplificate. Costuri directe și costuri indirecte 39](#_Toc160008065)

[5.3.5 Opțiuni de costuri simplificate. Costuri unitare/sume forfetare și rate forfetare 39](#_Toc160008066)

[5.3.6 Finanțare nelegată de costuri 39](#_Toc160008067)

[5.4 Valoarea minimă și maximă eligibilă/nerambursabilă a unui proiect 39](#_Toc160008068)

[5.5 Cuantumul cofinanțării acordate 39](#_Toc160008069)

[5.6 Durata proiectului 39](#_Toc160008070)

[5.7 Alte cerințe de eligibilitate a proiectului 39](#_Toc160008071)

[**6** **INDICATORI DE ETAPĂ** 40](#_Toc160008072)

[**7** **COMPLETAREA ȘI DEPUNEREA CERERILOR DE FINANȚARE** 40](#_Toc160008073)

[7.1 Completarea formularului cererii 40](#_Toc160008074)

[7.2 Limba utilizată în completarea cererii de finanțare 45](#_Toc160008075)

[7.3 Metodologia de justificare și detaliere a bugetului cererii de finanțare 45](#_Toc160008076)

[7.4 Anexe și documente obligatorii la depunerea cererii 46](#_Toc160008077)

[7.5 Aspecte administrative privind depunerea cererii de finanțare 46](#_Toc160008078)

[7.6 Anexele și documente obligatorii la momentul contractării 48](#_Toc160008079)

[7.7 Renunțarea la cererea de finanțare 49](#_Toc160008080)

[**8** **PROCESUL DE EVALUARE, SELECȚIE ȘI CONTRACTARE A PROIECTELOR** 49](#_Toc160008081)

[8.1 Principalele etape ale procesului de evaluare, selecție și contractare 49](#_Toc160008082)

[8.2 Conformitate administrativă – DECLARAȚIA UNICĂ 50](#_Toc160008083)

[8.3 Etapa de evaluare preliminară – dacă este cazul (specific pentru intervențiile FSE+) 51](#_Toc160008084)

[8.4 Evaluarea tehnică și financiară. Criterii de evaluare tehnică și financiară 51](#_Toc160008085)

[8.5 Aplicarea pragului de calitate 53](#_Toc160008086)

[8.6 Aplicarea pragului de excelență 53](#_Toc160008087)

[8.7 Notificarea rezultatului evaluării tehnice și financiare. 53](#_Toc160008088)

[8.8 Contestații 53](#_Toc160008089)

[8.9 Contractarea proiectelor 55](#_Toc160008090)

[8.9.1 Verificarea îndeplinirii condițiilor de eligibilitate 55](#_Toc160008091)

[8.9.2 Decizia de acordare/respingere a finanțării 56](#_Toc160008092)

[8.9.3 Definitivarea planului de monitorizare al proiectului 56](#_Toc160008093)

[8.9.4 Semnarea contractului de finanțare /emiterea deciziei de finanțare 57](#_Toc160008094)

[**9** **ASPECTE PRIVIND CONFLICTUL DE INTERESE** 57](#_Toc160008095)

[**10** **ASPECTE PRIVIND PRELUCRAREA DATELOR CU CARACTER PERSONAL** 59](#_Toc160008096)

[**11** **ASPECTE PRIVIND MONITORIZAREA TEHNICĂ ȘI RAPOARTELE DE PROGRES** 59](#_Toc160008097)

[11.1 Rapoartele de progres 59](#_Toc160008098)

[11.2 Vizitele de monitorizare 60](#_Toc160008099)

[11.3 Mecanismul specific indicatorilor de etapă. Planul de monitorizare 60](#_Toc160008100)

[**12** **ASPECTE PRIVIND MANAGEMENTUL FINANCIAR** 61](#_Toc160008101)

[12.1 Mecanismul cererilor de prefinanțare 61](#_Toc160008102)

[12.2 Mecanismul cererilor de plată 61](#_Toc160008103)

[12.3 Mecanismul cererilor de rambursare 62](#_Toc160008104)

[12.4 Graficul cererilor de prefinanțare/plată/rambursare 62](#_Toc160008105)

[12.5 Vizitele la fața locului 62](#_Toc160008106)

[**13** **MODIFICAREA GHIDULUI SOLICITANTULUI** 63](#_Toc160008107)

[13.1 Aspectele care pot face obiectul modificărilor prevederilor ghidului solicitantului 63](#_Toc160008108)

[13.2 Condiții privind aplicarea modificărilor pentru cererile de finanțare aflate în procesul de selecție (condiții tranzitorii) 63](#_Toc160008109)

[**14** **ANEXE** 64](#_Toc160008110)

**PREAMBUL, ABREVIERI ȘI GLOSAR**

## Preambul

Prezentul ghid a fost elaborat de Autoritatea de Management pentru Programul Transport 2021-2027 și este adresat solicitanților de finanțare nerambursabilă pentru proiectele de investiții în infrastructura de transport din sectorul naval - **investiții în suprastructura portuară de încărcare/ descărcare și depozitare a mărfurilor în vederea reducerii blocadei din zona porturilor românești ca urmare a blocării căilor navale din Ucraina**, conform Deciziei Comisiei Europene nr. C(2024) 23/11.01.2024.

Acest document se aplică apelului de proiecte PT/237/PT\_P7/OP3/RSO3.1/PT\_A16 aferent Priorității 7, Obiectivul Specific 3.1, în cadrul Programului Transport 2021-2027. Apelul de proiecte se lansează prin aplicația electronică MySMIS2021.

Prezenta versiune a ghidului respectă structura stabilită prin Anexa nr. 1 la Ordinul ministrului investițiilor și proiectelor europene nr. 1777/2023 privind aprobarea conținutului/modelului/formatului/structurii-cadru pentru documentele prevăzute la art. 4 alin. (1) teza întâi, art. 6 alin. (1) și (3), art. 7 alin. (1) și art. 17 alin. (2) din Ordonanța de urgență a Guvernului nr. 23/2023 privind instituirea unor măsuri de simplificare și digitalizare pentru gestionarea fondurilor europene aferente Politicii de coeziune 2021—2027 (denumit OMIPE nr. 1777/2023).

Ghidul cuprinde 14 secțiuni:

* Secțiunile 2, 3, 5, 6, 7, 9, 10, 13, 14 se referă la pregătirea proiectului și la transmiterea cererii de finanțare;
* Secțiunile 4 și 8 descriu etapele derulării apelului de proiecte, evaluării proiectelor și încheierii contractului de finanțare;
* Secțiunile 11 și 12 se referă la implementarea proiectului.

Prin ”Ghidul Solicitantului pentru un apel de proiecte” se întelege prezentul document, precum și toate anexele la acesta, aplicabile respectivului apel.

Este indicat ca, înainte de a începe completarea cererii de finanțare, să se parcurgă toate informațiile din prezentul document, pentru asigurarea înțelegerii tuturor aspectelor legate de specificul intervențiilor Priorității 7 - Dezvoltarea transportului naval și multimodal.

Cadrul legal de referință pentru fiecare apel de proiecte este:

* cel în vigoare la data limită de depunere a proiectelor în cazul apelurilor cu termen limită de depunere;
* cel în vigoare la data transmiterii cererii de finanțare în cazul apelurilor cu depunere continuă.

Pe parcursul implementării proiectelor, Beneficiarul va avea obligația respectării cadrului legal, incluzând toate modificările survenite de la data limită de depunere/ data depunerii proiectului și până la finalizarea proiectului. În cazuri temeinic justificate, în funcție de impactul asupra proiectului, modificările legislative stau la baza unor acte adiționale la contractul de finanțare.

Termenele din cadrul prezentului ghid pot fi suspendate de către AM PT în cazul în care, pe parcursul procesului de evaluare, selecție și contractare, apar probleme de legalitate, regularitate, conformitate de natură să afecteze verificarea.

În situația în care, pe parcursul apelului de proiecte intervin modificări ale cadrului legal ori alte modificări de natură a afecta regulile și condițiile de finanțare stabilite prin prezentul Ghid, inclusiv prelungirea termenului de depunere, se vor aduce completări sau modificări ale conținutului acestuia, prin publicarea unei versiuni revizuite.

## Abrevieri

|  |  |
| --- | --- |
| **Acronim** | **Descriere** |
| **ACB** | Analiza Cost-Beneficiu |
| **ADI** | Asociație de Dezvoltare Intercomunitară |
| **AM PT** | Autoritatea de Management pentru Programul Transport 2021-2027 |
| **DNSH** | Principiul ”Do no significant harm” (a nu prejudicia în mod semnificativ) |
| **API** | Application Programming Interface |
| **CE** | Comisia Europeană |
| **FC** | Fondul de coeziune |
| **FEDR** | Fondul european de dezvoltare regională |
| **GS** | Ghidul solicitantului |
| **HG** | Hotărâre a Guvernului |
| **MTI** | Ministerul Transporturilor și Infrastructurii |
| **OS** | Obiectiv specific din cadrul Programului Transport 2021-2027 |
| **OG** | Ordonanță a Guvernului |
| **OUG** | Ordonanța de urgență a Guvernului |
| **P7** | Prioritatea 7. Dezvoltarea transportului naval și multimodal, intervențiile din sectorul naval și multimodal |
| **PI / PI 2021-2030** | Programul Investițional pentru dezvoltarea infrastructurii de transport pentru perioada 2021-2030 aprobat prin HG 1312/30.12.2021 |
| **POIM** | Programul Operațional Infrastructură Mare |
| **PT / PT 2021-2027** | Programul Transport 2021-2027 aprobat prin Decizia Comisiei Europeana C(2022) 9754 /16.12.2022 |
| **MySMIS 2021-2027** | Aplicație informatica prin intermediul căreia se vor depune si aproba aplicațiile de finanțare |
| **UAT** | Unitate administrativ-teritorială |

## Glosar

| **Termen** | **Definiție** |
| --- | --- |
| **Apel de proiecte** | Invitație publică adresată de către autoritatea de management/organismul intermediar, potrivit regulamentelor europene, categoriilor de solicitanți eligibili stabiliți prin ghidul solicitantului, în vederea transmiterii cererilor de finanțare, în cadrul uneia sau mai multor priorități din cadrul programului |
| **Cerere de finanțare** | Documentul standardizat, disponibil în sistemul informatic MySMIS2021, prin care este solicitat sprijin financiar în cadrul unui program, în limitele permise de lege, pentru acoperirea costurilor de realizare ale unui proiect; în acest scop, in cadrul cererii de finanțare este prezentat detaliat proiectul, este argumentată necesitatea lui, sunt prezentate avantajele sale, planul de activități, planul de achiziții, bugetul proiectului, indicatorii de realizare și de rezultat precum și orice ale elemente necesare prevăzute în Ghidul Solicitantului și care sunt cuprinse în sistemul informatic MySMIS2021 |
| **Cheltuieli eligibile** | Cheltuielile efectuate de beneficiar pentru implementarea proiectelor finanțate în cadrul programelor operaționale, conform prevederilor Secțiunii 5.3 a prezentului Ghid |
| **Cheltuieli neeligibile** | Alte cheltuieli decât cele eligibile |
| **Contract de finanțare** | Actul juridic, cu titlu oneros, de adeziune, încheiat între autoritatea de management/organismul intermediar, după caz şi beneficiar, astfel cum este definit la art. 2 pct. 9 din Regulamentul (UE) 2021/1.060, prin care se stabilesc drepturile şi obligațiile corelative ale părților în vederea implementării operațiunilor |
| **Costuri directe** | Acele cheltuieli efectuate strict pentru investiția propusă prin proiect și care, la finalul implementării proiectului se reflectă/transpun în obiectivul propus prin proiect. Pentru proiectele de infrastructură costurile directe vor fi costurile din devizului general așa cum sunt stabilite de HG 907/2016, cu modificările și completările ulterioare. |
| **Costuri indirecte** | Toate acele cheltuieli care nu se încadrează în categoria costurilor directe și care sprijină transversal implementarea proiectului, iar la finalul implementării, nu se reflectă în mod direct în obiectivul investițional. |
| **Costuri unitare** | Categorii specifice de costuri eligibile, clar identificate în prealabil printr-o trimitere la un cuantum pe unitate |
| **Declarația unică a solicitantului** | Declarație pe propria răspundere a solicitantului, sub incidența prevederilor din dreptul penal și civil, în special cele care privesc falsul în declarații și falsul intelectual, prin care acesta declară că îndeplinește condițiile de eligibilitate prevăzute în Ghidul Solicitantului și se angajează ca în situația în care proiectul va fi admis la contractare va prezenta toate documente justificative prin care va face dovada îndeplinirii condițiilor de eligibilitate, sub sancțiunea respingerii finanțării. |
| **Demararea proiectului** | Fie demararea lucrărilor de construcții în cadrul investiției, fie primul angajament cu caracter juridic obligatoriu de comandă pentru echipamente sau oricare alt angajament prin care investiția devine ireversibilă, în funcție de care are loc primul.  Cumpărarea de terenuri și lucrările pregătitoare, cum ar fi obținerea permiselor și realizarea studiilor de fezabilitate, nu sunt considerate drept demarare a lucrărilor. În cazul preluărilor de întreprinderi, „demararea lucrărilor” corespunde datei dobândirii activelor direct legate de unitatea preluată.  În cazul prezentului apel, data demarării proiectului se consideră a fi data semnării primului contract pentru execuția/ proiectarea și execuția de lucrări sau a primului contract pentru furnizarea de echipamente pentru care se solicită ajutorul de stat. Pentru demonstrarea efectului stimulativ al ajutorului de stat, data demarării proiectului nu poate fi înainte de data semnării Contractului de Finanțare de către Autoritatea de Management. |
| **Fluxuri afectate de criza din Ucraina** | Acestea sunt în principal fluxuri care își au originea în Ucraina (cum ar fi cerealele și semințele oleaginoase) sau care sunt utilizate în Ucraina (îngrășăminte, mărfuri generale și alte tipuri de mărfuri, care erau importate de Ucraina prin porturile țării la Marea Neagră) sau generate de conflictul din Ucraina (mărfuri importate de România din Ucraina înainte de conflict și transportate prin alte moduri, care nu mai sunt produse în Ucraina și care trebuie importate din alte țări utilizând transportul maritim, cum ar fi oțelul).  În general, se referă la fluxurile de mărfuri care diferă din perspectiva caracteristicilor mărfurilor care afectează condițiile de manipulare și depozitare, volumelor de mărfuri, sezonalității fluxurilor și/sau modurilor utilizate pentru transportul mărfurilor în/din port față de situația dinaintea începerii conflictului (2021). |
| **Ghidul Solicitantului** | Documentul care stabilește condițiile acordării sprijinului în cadrul unui apel de proiecte. |
| **Imunizare la schimbările climatice** | Un proces de prevenire a vulnerabilității infrastructurii la potențialele efecte pe termen lung ale schimbărilor climatice, asigurându-se în același timp respectarea principiului „eficiența energetică înainte de toate” și faptul că nivelul emisiilor de gaze cu efect de seră generate de proiect este compatibil cu obiectivul privind neutralitatea climatică stabilit pentru 2050. |
| **Indicator de realizare** | un indicator de măsurare a rezultatelor specifice ale intervenției |
| **Indicator de rezultat** | un indicator de măsurare a efectelor intervențiilor sprijinite, în special în ceea ce privește destinatarii direcți, populația vizată sau utilizatorii infrastructurii |
| **Indicatori de etapă** | repere cantitative sau calitative față de care este apreciat progresul implementării unui proiect; în funcție de natura proiectelor, indicatorii de etapă pot reprezenta și stadii sau valori intermediare ale indicatorilor de realizare |
| **Infrastructură de acces** | Orice tip de infrastructură necesară pentru a asigura accesul și intrarea utilizatorilor în port de pe uscat, de pe mare sau de pe un curs de apă, cum ar fi drumurile de acces, șinele de cale ferată, șenalele de acces și ecluzele, conform Regulamentului UE 651/2014, cu modificările și completările ulterioare. |
| **Infrastructură portuară** | infrastructura și instalațiile pentru furnizarea de servicii portuare legate de transport, cum ar fi danele utilizate pentru amararea navelor, pereții cheiurilor, debarcaderele și pontoanele plutitoare din zonele de maree, bazinele interne, rambleurile și terenurile recuperate din mare, infrastructura pentru colectarea deșeurilor provenite din exploatarea navelor și a reziduurilor de încărcătură și infrastructura de reîncărcare și realimentare în porturile care aprovizionează vehicule, echipamente terminale mobile și echipamente mobile de handling la sol cu energie electrică, hidrogen, amoniac și metanol, conform Regulamentului UE 651/2014, cu modificările si completările ulterioare  De asemenea, conform jurisprudenței CE, infrastructura portuară include platformele portuare, utilitățile subterane destinate utilizării generale (nu specific operării mărfurilor) si infrastructura subterana destinata stingerii incendiilor. |
| **Investiții teritoriale integrate** | Atunci când o strategie teritorială menționată la articolul 29 din Regulamentul 1060/2021 implică investiții care beneficiază de sprijin din unul sau mai multe fonduri, din partea mai multor programe sau din partea mai multor priorități din cadrul aceluiași program, acțiunile pot fi realizate ca investiții teritoriale integrat |
| **Întreprindere în dificultate** | O întreprindere care se încadrează în una dintre situațiile prevăzute la art. 2 alin. (2) din *Regulamentul privind ajutorul de stat pentru salvarea şi restructurarea întreprinderilor în dificultate din 23.11.2004*, aprobat prin Ordinul Președintelui Consiliului Concurenței nr. 501/2004, cu modificările și completările ulterioare. |
| **Lansare apel de proiecte** | Data de la care solicitanții pot depune cereri de finanțare în cadrul apelului de proiecte deschis în sistemul informatic MySMIS2021 de către autoritatea de management/organismul intermediar. |
| **Lider de parteneriat** | organism public sau privat care inițiază un proiect, solicită finanțare pentru acesta în scopul implementării în asociere cu alte entități şi semnează contractul de finanțare. |
| **Manipulare mărfuri** | Activitățile de manipulare mărfuri presupun activități conexe activităților de transport naval, cum ar fi: încărcare/descărcare mărfuri, depozitare, stivuire, amarare, sortare, marcare, paletizare, pachetizare, contaneizare, etc, fără să a se înțelege activități productive. |
| **Nave** | Structuri de plutire cu sau fără propulsie proprie, care prezintă una sau mai multe coci de deplasare la suprafață, conform Regulamentului 651/2014, cu modificările si completările ulterioare |
| **Nave maritime** | Nave, altele decât cele care navighează exclusiv sau în principal pe căi navigabile interioare sau în apele din interiorul sau din imediata apropiere a apelor protejate, conform Regulamentului 651/2014, cu modificările si completările ulterioare |
| **Nave de ape interioare** | Nave destinate exclusiv sau în principal navigației pe căi navigabile interioare sau în apele din interiorul sau din imediata apropiere a apelor protejate, conform Regulamentului 651/2021, cu modificările si completările ulterioare |
| **Operațiune de importanță strategică** | Înseamnă o operațiune care aduce o contribuție semnificativă la realizarea obiectivelor unui program și care face obiectul unei monitorizări și al unor măsuri de comunicare speciale |
| **Operator portuar** | Întreprinderi micro, mici, mijlocii sau mari constituite în conformitate cu legislația specifică din statul membru a cărei naționalitate o dețin, care desfășoară activități de descărcare, încărcare, transbordare, primire şi expediere a mărfurilor din navă, la navă către și din alte mijloace de transport, în cadrul Porturilor Constanta, Galați si Giurgiu si în porturile situate de-a lungul Canalului Dunăre – Marea Neagră (inclusiv Poarta Alba – Midia – Năvodari), de-a lungul Canalului Sulina sau în porturile din zonele Midia si Mangalia (parte a Portului Constanta) și care au operat și operează mărfuri din si spre Ucraina în special de natura celor alimentare, bunuri esențiale, așa cum sunt definite de Decizia CE nr. C(2024) 23/11.01.2024. |
| **Parteneriat** | Asociere de 2 sau mai multe organisme publice sau private, fără personalitate juridică, care se asociază prin încheierea unui Acord de Parteneriat în vederea pregătii proiectului, depunerii cererii de finanțare și implementării proiectului.  Acordul de Parteneriat este documentul prin care se definesc drepturile și obligațiile fiecărui partener, atât cu privire la pregătirea și implementarea proiectului, cât și cu privire la întreținerea, exploatarea și operarea activelor rezultate în urma implementării proiectului. |
| **Plan de monitorizare a proiectului** | plan inclus în contractul de finanțare, prin care se stabilesc jaloanele care se vor monitoriza de către autoritatea de management/organismul intermediar pe parcursul implementării proiectului, precum țintele finale asumate pentru indicatorii de realizare și de rezultat care vor fi atinse în urma implementării proiectului; utilizarea acestui plan are ca finalitate consolidarea capacității autorității de management/organismului intermediar de monitorizare a proiectelor |
| **Port** | o zonă de pământ și apă, constituită din infrastructura și echipamentele necesare pentru primirea navelor, încărcarea și descărcarea acestora, depozitarea mărfurilor, recepția și livrarea acestora și îmbarcarea și debarcarea pasagerilor, a echipajului și a altor persoane și din orice altă infrastructură de care operatorii de transport au nevoie în port, conform Regulamentului 651/2014, cu modificările si completările ulterioare. |
| **Port maritim** | un port destinat, în principal, primirii navelor maritime, conform Regulamentului 651/2014, cu modificările si completările ulterioare |
| **Port interior** | un port, altul decât un port maritim, destinat primirii navelor de navigație interioară, conform Regulamentului 651/2014, cu modificările si completările ulterioare |
| **Prag de calitate** | prag minim peste care se consideră că un proiect îndeplinește condițiile minime necesare pentru a fi finanțat din fonduri externe nerambursabile; pragul de calitate este stabilit ca punctaj minim care trebuie obținut în urma evaluării tehnice și financiare sau este stabilit conform altor mecanisme pentru procedurile de evaluare și selecție care nu presupun acordarea de punctaje; |
| **Proiect** | ansamblu de activități și acțiuni care sunt cuprinse într-o cerere de finanțare depusă în cadrul unui apel public de proiecte și care este supusă procedurilor de evaluare/contractare și pentru care, cu respectarea prevederilor legale în vigoare se încheie un contract de finanțare. |
| **Rate forfetare** | categorii specifice de costuri eligibile, clar identificate în prealabil, prin aplicarea unui procent. |
| **Solicitant** | orice persoană juridică de drept public ori privat responsabilă cu inițierea unui proiect, respectiv care a depus o cerere de finanțare în sistemul informatic MySMIS2021 în cadrul oricăruia dintre programele cofinanțate din Fondul European de Dezvoltare Regională, Fondul de Coeziune, Fondul Social European Plus și Fondul pentru o Tranziție Justă în perioada 2021-2027. |
| **Sume forfetare** | categorii specifice de costuri eligibile, clar identificate în prealabil |
| **Suprastructură portuară** | amenajările de suprafață (cum ar fi cele de depozitare temporară), echipamentele fixe (cum ar fi depozitele și clădirile terminalelor) și echipamentele mobile, (cum ar fi macaralele), situate în port și destinate furnizării de servicii portuare în legătură cu transportul; totodată instalațiile destinate încărcării/ descărcării și procesării mărfurilor |
| **TEN-T** | Rețeaua globală (comprehensive) care cuprinde toate infrastructurile de transport existente și planificate ale rețelei transeuropene de transport, precum și măsuri de promovare a utilizării eficiente și durabile din punct de vedere social și ecologic a acestei infrastructuri. Aceasta se identifică și se elaborează în conformitate cu dispozițiile Regulamentului UE 1315/2013, cu modificările și completările ulterioare. |
| **TEN-T CORE** | Rețeaua centrală (primară) care cuprinde acele părți ale rețelei globale cu cea mai mare importanță strategică pentru realizarea obiectivelor de dezvoltare a rețelei transeuropene de transport. Aceasta este identificată și elaborată în conformitate cu dispozițiile Regulamentului UE 1325/2013, cu modificările și completările ulterioare |
| **Valoarea totală a proiectului** | totalul fondurilor reprezentând contravaloarea contribuției din fonduri europene, valoarea cofinanțării publice şi/sau private, precum şi contravaloarea cheltuielilor publice şi/sau private, altele decât cele eligibile. |

# 

# **ELEMENTE DE CONTEXT**

## Informații generale Program

|  |
| --- |
| În data de 16.12.2022 Comisia Europeană a aprobat prin Decizia de punere în aplicare C(2022) 9754 final Programul “Transport” (denumit în continuare PT) pentru sprijin din partea Fondului European de Dezvoltare Regională (FEDR) și al Fondului de Coeziune (FC) pentru susținerea investițiilor ce răspund nevoilor de dezvoltare a României, identificate în Programul investițional pentru dezvoltarea infrastructurii de transport pe perioada 2021-2030 (PI), ce reprezintă strategia actualizată de implementare a Master Planului General de Transport al României (MPGT), document aprobat prin HG nr. 666/2016 și actualizat prin HG nr.1312/2021.  Viziunea pentru anul 2030 a Programului Transport (PT) 2021-2027 este de a avea în funcțiune în România o rețea de infrastructura de transport de înaltă calitate, care să asigure conectivitatea între România și restul Uniunii Europene, precum și între toate regiunile țării, în siguranță și în armonie cu obiectivele de neutralitate climatică și protecție a mediului.  Principala provocare a Programului Transport 2021-2027 o reprezintă recuperarea decalajului de dezvoltare a infrastructurii de transport a României concomitent cu atingerea obiectivelor europene de reducere a emisiilor de carbon și transferul spre o mobilitate durabilă și sigură.  Investițiile sprijinite prin prezentul ghid sunt localizate pe rețeaua TEN-T.  Prin prezentul ghid al solicitantului se are în vedere acordarea de ajutoare de stat pentru investiții în suprastructura porturilor maritime și interioare/fluviale din România aflate la granița estică a Uniunii Europene (UE), afectate de fluxurile de marfă ale Ucrainei (Constanta, Galati si Giurgiu si/ în porturile situate de-a lungul Canalului Dunăre – Marea Neagră (inclusiv Poarta Alba – Midia – Năvodari, de-a lungul Canalului Sulina sau în porturile din zonele Midia si Mangalia (parte a Portului Constanta) pentru a facilita expedierea produselor, în special agricole, din Ucraina și accesul Ucrainei la piețele internaționale și la lanțurile de aprovizionare globale, prin integrarea acestor porturi în lanțuri eficiente de transport și de logistică, dar și pentru creșterea volumului de mărfuri manipulate în porturi, pentru a contribui la creșterea economică și la o utilizare și funcționare mai eficientă ale rețelei transeuropene de transport. |

## Prioritatea/Fond/Obiectiv de politică/Obiectiv specific

|  |
| --- |
| Pentru a răspunde *Obiectivului de politică 3- O Europă mai conectată prin dezvoltarea mobilități, Programul Transport* sprijină în cadrul Obiectivului specific (OS) 3.1 Dezvoltarea unei rețele TEN-T, reziliente la schimbările climatice, inteligente, sigure, durabile și intermodale, Prioritatea 7. Dezvoltarea transportului naval și multimodal, intervențiile din sectorul naval și multimodal.  Tipurile de intervenție sprijinite în cadrul acestei priorități sunt finanțate din Fondul de Coeziune (FC). |

## Reglementări europene și naționale, cadrul strategic, documente programatice aplicabile

|  |
| --- |
| **Reglementări europene:**   * Tratatul privind funcționarea Uniunii Europene - PARTEA A TREIA: POLITICILE UNIUNII ȘI ACȚIUNI INTERNE - TITLUL VII: NORME COMUNE ÎN DOMENIUL CONCURENȚEI, FISCALITĂȚII ȘI APROXIMĂRII LEGISLAȚIEI - Capitolul 1: Norme privind concurența - Secțiunea 2: Ajutoarele acordate de state (Articolul 107 alin. 3, lit b)). * Regulamentul (UE) nr. 2021/1060 al Parlamentului European și al Consiliului de stabilire a dispozițiilor comune privind Fondul european de dezvoltare regională, Fondul social european Plus, Fondul de coeziune, Fondul pentru o tranziție justă și Fondul european pentru afaceri maritime, pescuit și acvacultură și de stabilire a normelor financiare aplicabile acestor fonduri, precum și Fondului pentru azil, migrație și integrare, Fondului pentru securitate internă și Instrumentului de sprijin financiar pentru managementul frontierelor și politica de vize; * Regulamentul (UE) nr. 2021/1058 al Parlamentului European și al Consiliului privind Fondul european de dezvoltare regională și Fondul de coeziune. * Regulamentul (UE) nr. 2020/2093 al Consiliului de stabilire a cadrului financiar pentru perioada 2021 -2027. * Regulamentul (UE) nr. 2018/1046 al Parlamentului European și al Consiliului din 18 iulie 2018 privind normele financiare aplicabile bugetului general al Uniunii, de modificare a Regulamentelor (UE) nr. 1296/2013, (UE) nr. 1301/2013, (UE) nr. 1303/2013, (UE) nr. 1304/2013, (UE) nr. 1309/2013, (UE) nr. 1316/2013, (UE) nr. 223/2014, (UE) nr. 283/2014 și a Deciziei nr. 541/2014/UE și de abrogare a Regulamentului (UE, Euratom) nr. 966/2012 * Carta Drepturilor Fundamentale a Uniunii Europene; * Regulamentul (UE) nr. 651/2014 de declarare a anumitor categorii de ajutoare compatibile cu piața internă în aplicarea articolelor 107 și 108 din tratat, cu modificările și completările ulterioare. * Regulamentul (UE) nr. 1315/2013 al Parlamentului European și al Consiliului din 11 decembrie 2013 privind orientările Uniunii pentru dezvoltarea rețelei transeuropene de transport și de abrogare a Deciziei nr. 661/2010/UE; * Regulamentul (UE) 2020/852 al Parlamentului European și al Consiliului din 18 iunie 2020 privind instituirea unui cadru care să faciliteze investițiile durabile și de modificare a Regulamentului (UE) 2019/2088; * Decizia Comisiei Europene nr. C(2024) 23/11.01.2024 de aprobare a Schemei de ajutor de stat pentru realizarea de investiții în Suprastructura portuară de încărcare/ descărcare și depozitare a mărfurilor în vederea reducerii blocadei din zona porturilor românesti ca urmare a blocării căilor navale din Ucraina.   **Reglementări naționale:**   * Ordonanța de urgență nr.133/2021 privind gestionarea financiară a fondurilor europene pentru perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziție justă; * Hotărârea Guvernului nr. 829/2022 pentru aprobarea Normelor metodologice de aplicare a Ordonanței de urgență a Guvernului nr. 133/2021 privind gestionarea financiară a fondurilor europene pentru perioada de programare 2021—2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziție justă; * Hotărârea Guvernului nr. 873/2022 pentru stabilirea cadrului legal privind eligibilitatea cheltuielilor efectuate de beneficiari în cadrul operațiunilor finanțate în perioada de programare 2021-2027 prin Fondul european de dezvoltare regională, Fondul social european Plus, Fondul de coeziune și Fondul pentru o tranziție justă; * Ordonanța de urgență nr. 66/2011 privind prevenirea, constatarea și sancționarea neregulilor apărute în obținerea și utilizarea fondurilor europene și/sau a fondurilor publice naționale aferente acestora; * Ordonanța de urgență nr. 97/2022 - pentru modificarea și completarea Ordonanței de urgență a Guvernului nr. 66/2011 privind prevenirea, constatarea și sancționarea neregulilor apărute în obținerea și utilizarea fondurilor europene și/sau a fondurilor publice naționale aferente acestora; * Ordonanță de urgență nr. 23/2023 privind instituirea unor măsuri de simplificare și digitalizare pentru gestionarea fondurilor europene aferente Politicii de coeziune 2021-2027; * Legea nr. 98/2016 privind achizițiile publice; * Legea nr. 99/2016 privind achizițiile sectoriale; * Legea nr. 100/2016 privind concesiunile de lucrări şi concesiunile de servicii; * Legea nr. 101/2016 privind remediile şi căile de atac în materie de atribuire a contractelor de achiziție publică, a contractelor sectoriale şi a contractelor de concesiune de lucrări şi concesiune de servicii, precum şi pentru organizarea şi funcționarea Consiliului Național de Soluționare a Contestațiilor; * Ordonanța de urgență nr. 77/2014 privind procedurile naționale în domeniul ajutorului de stat, cu modificările și completările ulterioare; * Ordinul MFE nr. 1284/2016 privind aprobarea Procedurii competitive aplicabile solicitanților/beneficiarilor privați pentru atribuirea contractelor de furnizare, servicii sau lucrări finanțate din fonduri europene; * Schema de ajutor de stat pentru realizarea de investiții în Suprastructura portuară de încărcare/ descărcare și depozitare a mărfurilor în vederea reducerii blocadei din zona porturilor românești ca urmare a blocării căilor navale din Ucraina, aprobată prin Ordin al Ministrului Transporturilor și Infrastructurii; * Instrucțiunile AM PT, pentru contractele de finanțare semnate după data (publicării) acestora.   ***Cadrul strategic și documente* programatice:**   * Acordul de parteneriat 2021-2027 aprobat prin Decizia de punere în aplicare C(2022)5132 final din 25.07.2022; * Decizia CE C(2022) 9754 final/16.12.2022 pentru aprobarea Programului Transport 2021-2027; * Programul Investițional pentru dezvoltarea infrastructurii de transport pentru perioada 2021 – 2030, aprobat prin HG nr. 1312/2021; * Strategia pentru o mobilitate sustenabilă și inteligentă – înscrierea transporturilor europene pe calea viitorului COM/2020/789 final; |

# **ASPECTE SPECIFICE APELULUI DE PROIECTE**

## Tipul de apel

Prezentul ghid acoperă următorul apel de proiecte:

| **COD** | **DESCRIERE** | **TIP BENEFICIARI** | **AJUTOR DE STAT** | **TIP DEPUNERE** |
| --- | --- | --- | --- | --- |
| PT/237/PT\_P7/OP3/RSO3.1/PT\_A16 | **Apel competitiv de proiecte** pentru realizarea de investiții în suprastructura portuară de încărcare/ descărcare și depozitare a mărfurilor în vederea reducerii blocadei din zona porturilor românești ca urmare a blocării căilor navale din Ucraina, cu excepția suprastructurii care deservește transportul sau depozitarea de combustibili fosili, cu o finanțare de maximum 10 milioane euro, echivalent lei, per întreprindere autonomă | Beneficiari privați, [[1]](#footnote-1)conform Schemei | DA | TERMEN LIMITĂ |

## Forma de sprijin (granturi; instrumentele financiare; premii)

|  |
| --- |
| Investițiile prevăzute în cadrul acestei priorități se vor implementa prin grant acordat beneficiarului, în condițiile prevăzute în Secțiunea 3.4 a prezentului Ghid, inclusiv printr-un mecanism de supracontractare prevăzut de *OUG nr. 133/2022 privind gestionarea financiară a fondurilor europene pentru perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziție justă*. |

## Bugetul alocat apelului de proiecte

În vederea implementării apelului de proiecte PT/237/PT\_P7/OP3/RSO3.1/PT\_A16 conform prezentului Ghid, fondurile alocate[[2]](#footnote-2) în cadrul P7, OS 3.1, se ridică la următoarele valori:

|  |  |  |
| --- | --- | --- |
| **Alocare PT (valoare netă în (mil. euro)** | **Buget limită apel (mil. euro)[[3]](#footnote-3)** | **Buget limită contractare (mil. euro)** |
| 42 | 126 | 126 |

Cursul de schimb EURO – LEI va fi cursul de schimb lunar, InforEuro pentru luna în care are loc lansarea apelului.

<https://commission.europa.eu/funding-tenders/procedures-guidelines-tenders/information-contractors-and-beneficiaries/exchange-rate-inforeuro_ro>

Cu titlu de exemplu, pentru luna februarie 2024, cursul de schimb este 1 euro = 4,9768 lei.

### Rata de cofinanțare a cheltuielilor eligibile

|  |  |
| --- | --- |
| Valoarea maximă a finanțării acordate pentru costurile totale eligibile | **65%**  *(din care 50% Fond de coeziune+ 50% buget de stat)* |
| Contribuția eligibilă minimă a beneficiarului | **35%** |

|  |
| --- |
| Atenție!   * Rata de cofinanțare se referă exclusiv la structura de finanțare a valorii eligibile a proiectului. * Structură de finanțare menționată mai sus se aplică deficitului de finanțare (funding-gap[[4]](#footnote-4)) calculat pe baza rezultatelor analizei cost-beneficiu. |

### Determinarea valorii eligibile

Ajutorul de stat se acordă sub formă de grant şi nu va depăși:

1. Funding gap-ul;
2. 65 % din costurile eligibile ale proiectului fără TVA;
3. 10.000.000 de euro per întreprindere autonomă.
4. 10.000.000 de euro per parteneriat indiferent de numărul partenerilor.

Diferența până la valoarea totală a proiectului se acoperă de către beneficiar, acesta trebuind să aducă o contribuție financiară la finanțarea costurilor eligibile, fie din resurse proprii, fie din surse atrase, sub o formă care să nu facă obiectul niciunui ajutor public.

În situația in care solicitanții au beneficiat, pentru același proiect, de ajutor de stat în cadrul unei scheme de ajutor de stat pe cadrul Temporar de Criza, Secțiunea 2.1, acest ajutor se va deduce din valoarea maximă a ajutorului de 10.000.000 euro, prevăzută pentru acest tip de finanțare. In cazul parteneriatului se vor deduce ajutoarele acordate in baza schemei de ajutor menționate anterior.

În vederea determinării valorii ajutorului de stat, structura de finanțare prevăzută în Secțiunea 3.4.1 se aplică după deducerea din valoarea cheltuielilor eligibile a valorii actualizate, a veniturilor nete generate de realizarea investiției (profitului din exploatare), determinate conform prevederilor:

* Schemei de ajutor de stat pentru realizarea de investiții în Suprastructura portuară de încărcare/ descărcare și depozitare a mărfurilor în vederea reducerii blocadei din zona porturilor românești ca urmare a blocării căilor navale din Ucraina (Anexa 15 la GS);
* Metodologiei ACB (Anexa 4 la GS).

Ajutorul de stat se acorda doar in situația in care in urma analizei cost beneficiu rezulta un deficit de finanțare, calculat conform machetei Excel care însoțește acest Ghid (Anexa 20)

Macheta de calcul a deficitului de finanțare presupune dezvoltarea unor privind:

* Eșalonarea costurilor de investiție (2024-2025), în lei, fără TVA, fără a lua în considerare rezervele pentru acoperirea unor cheltuieli neprevăzute sau pentru acoperirea creșterii prețurilor ca efect al inflației; ”costurile de investiție” includ toate cheltuielile pentru pregătirea, implementarea, finanțarea și darea în exploatare a investiției, eligibile și neeligibile;
* Previziuni privind volumele de mărfuri care vor fi încărcate/ descărcate/ depozitate în fiecare dintre scenarii (cu și fără realizarea investiției pentru care se solicită ajutorul de stat); Solicitantul va defini mai multe categorii de mărfuri doar în măsura în care acestea diferă din perspectiva costurilor și/sau tarifelor de încărcare/ descărcare/ depozitare; având în vedere că ajutorul de stat vizează creșterea capacității operatorilor portuari de manipulare/ depozitare a fluxurilor de mărfuri afectate de criza din Ucraina, este de așteptat ca previziunile să reflecte încetarea situației de criză începând cu 01.01.2028;
* Previziuni privind veniturile și cheltuielile în fiecare dintre scenarii (cu și fără realizarea investiției pentru care se solicită ajutorul de stat), corelat cu previziunile privind volumele de mărfuri, costurile fixe, costurile variabile, tarifele medii aplicate pentru fiecare operațiune, pe categorii de mărfuri (dacă este cazul); pe baza previziunilor privind costurile și veniturile în fiecare scenariu, se determină efectul incremental al investiției în fiecare an al perioadei de referință;
* Calculul costului mediu ponderat al capitalului (WACC) pe baza datelor financiare ale Solicitantului pentru anul 2023; WACC se va utiliza ca rată de actualizare a fluxurilor financiare; în cazul în care WACC este mai mare de 10%, se va aplica o rată de actualizare financiară de 10%.

Analiza se va realiza pentru o perioada de 25 de ani (2024-2048).

Previziunile prezentate în macheta Excel vor fi fundamentate în Raportul privind Studiul de Trafic și Analiza Cost-Beneficiu (poate fi un singur raport sau pot fi 2 rapoarte distincte). Se vor vedea cerințele prevăzute în Capitolul 7 al Ghidului cu privire la conținutul acestor documente.

Beneficiarii pot opta pentru păstrarea, vânzarea sau transferul echipamentelor achiziționate, începând cu al cincilea an de utilizare, veniturile estimate a fi obținute din vânzarea echipamentelor urmând a se reflecta în analiza financiară.

În cazul în care se decide păstrarea echipamentului, există 2 opțiuni:

* Opțiunea 1: La momentul la care echipamentele ajung la sfârșitul duratei normale de viață (5, 10, 15, 20 de ani, în funcție de costul unitar al echipamentului, fără TVA), nu se mai prevăd costuri de înlocuire a acestora; în acest caz, este necesara ajustarea previziunilor de trafic în scenariul ”cu realizarea investiției”, a costurilor de operare și a veniturilor; desigur, în situația în care previziunile de trafic la momentul la care ajung la sfârșitul duratei normale de viață sunt aceleași în ambele scenarii (cu și fără realizarea investiției) nu mai sunt necesare ajustări ale previziunilor de trafic, dar sunt necesare ajustări ale costurilor de operare (dispariția costurilor asociate unor active);
* Opțiunea 2: Se vor lua în considerare costurile de înlocuire (5, 10, 15, 20 de ani, în funcție de costul unitar al echipamentului, fără TVA), iar în al 25-lea an se va calcula valoarea reziduală pentru perioada de operare rămasă.

În cazul în care în anul 25 al analizei (2048), activele realizate sau achiziționate în cadrul proiectului sau înlocuite ulterior se află încă în limitele duratei normale de viață, se va calcula valoarea reziduală pentru durata de viată rămasă prin metoda venitului net actualizat la ultimul an al analizei. Actualizarea se va realiza cu aceeași rată de actualizare financiară (WACC pe anul 2023, dar nu mai mult de 10%).

În cazul unui parteneriat, analiza financiară se va realiza pentru fiecare partener și consolidat, eliminând fluxurile financiare dintre parteneri.

**Exemple pentru determinarea valorii ajutorului de stat**

|  |  |  |  |  |  |
| --- | --- | --- | --- | --- | --- |
| Nr. | Indicator | Situatia 1 | Situatia 2 | Situatia 3 | Situatia 4 |
| 1 | Costurile actualizate de investitie | 130.000.000,00 | 55.000.000,00 | 55.000.000,00 | 130.000.000,00 |
| 2 | Costurile actualizate de inlcouire, intretinere si operare (incrementale) | 30.000.000,00 | 15.000.000,00 | 10.000.000,00 | 80.000.000,00 |
| 3 | Venituri actualizate (incrementale) | 70.000.000,00 | 25.000.000,00 | 15.000.000,00 | 70.000.000,00 |
| 4 | Venituri actualizate din vanzarea activelor | 0,00 | 0,00 | 35.000.000,00 | 0,00 |
| 5 | Valoarea reziduala | 0,00 | 0,00 | 0,00 | 40.000.000,00 |
| 6 | Venitul net (3+4+5-2) | 40.000.000,00 | 10.000.000,00 | 40.000.000,00 | 30.000.000,00 |
| 7 | Rata deficitului de finantare ((1-6)/1, dar nu mai mult de 100%) | 69,23% | 81,82% | 27,27% | 76,92% |
| 8 | Costul total de investitie (neactualizat) | 150.000.000,00 | 60.000.000,00 | 60.000.001,00 | 150.000.000,00 |
| 9 | Necesarul de finantare (7 x 8) | 103.845.000,00 | 49.092.000,00 | 16.362.000,27 | 115.380.000,00 |
| 10 | Costul eligibil de investitie (neactualizat) | 100.000.000,00 | 50.000.000,00 | 50.000.000,00 | 100.000.000,00 |
| 11 | Rata cofinantarii maxime | 65,00% | 65,00% | 65,00% | 65,00% |
| 12 | Valoarea maxima a cofinantarii (10 x 11, dar nu mai mult de 50.000.000 lei) | 50.000.000,00 | 32.500.000,00 | 32.500.000,00 | 50.000.000,00 |
| 13 | Valoarea ajutorului de stat (cel mai mic dintre 9 si 12) | 50.000.000,00 | 32.500.000,00 | 16.362.000,27 | 50.000.000,00 |
| 14 | Ajutor de stat acordat anterior | 10.000.000,00 | 10.000.000,00 | 0,00 | 0,00 |
| 15 | Ajutor acordat in cadrul apelului | 40.000.000,00 | 22.500.000,00 | 16.362.000,27 | 50.000.000,00 |

Ajutorul de stat acordat prin prezentul ghid pentru un anumit proiect specific cu aceleași cheltuieli eligibile poate fi cumulat cu ajutoare de minimis acordate în temeiul regulamentelor de minimis sau cu ajutoarele acordate în temeiul regulamentelor de exceptare pe categorii, cu condiția respectării dispozițiilor și a normelor privind cumularea prevăzute în regulamentele respective.

Ajutorul de stat acordat in baza prezentului ghid poate fi cumulat cu ajutorul de stat acordat pentru același proiect, aprobat de către Comisia Europeană in baza Cadrului Temporar de Criză, fără a depăși valoarea maximă a ajutorului de 10.000.000 de euro per întreprindere autonomă/parteneriat.

În cazul în care beneficiarii desfășoară și alte activități, pe lângă cele menționate in cadrul proiectelor, trebuie să dovedească fie separarea activităților, fie o distincție între costuri, astfel încât activitățile realizate în sectoarele neeligibile să nu beneficieze de ajutoare de stat acordate în temeiul schemelor de ajutor de stat exceptate.

Diferența dintre costul total de investiție și ajutorul de stat acordat va fi acoperită de către Beneficiar fie din resurse proprii, fie din surse atrase, sub o formă care să nu facă obiectul niciunui ajutor public.

### Mecanismul de recuperare a ajutorului excedentar

Conform Deciziei CE nr. C(2024) 23/11.01.2024 de aprobare a Schemei de ajutor de stat pentru realizarea de investiții în Suprastructura portuară de încărcare/ descărcare și depozitare a mărfurilor în vederea reducerii blocadei din zona porturilor românești ca urmare a blocării căilor navale din Ucraina, Autoritatea de Management va verifica veniturile realizate de Beneficiarul ajutorului de stat de la data dării în exploatare a investiției realizate cu ajutorul de stat și până la data de 31.12.2029.

În scopul asigurării datelor necesare pentru efectuarea verificărilor, Beneficiarul va avea responsabilitatea păstrării următoarelor evidențe:

* Volumul total al mărfurilor încărcate/ descărcate/ depozitate în perioada analizată;
* Cheltuielile de exploatare și veniturile din exploatare realizate în perioada analizată;
* Cheltuielile financiare (dobânzi, comisioane) realizate pentru asigurarea cofinanțării investiției care face obiectul ajutorului de stat.

Pe baza acestor date, se va determina valoarea actualizata a venitului net obținut de Beneficiar în perioada mai sus menționată și se va deduce profitul excedentar parcurgând următoarele etape:

* Defalcarea costurilor de exploatare, veniturilor din exploatare și a costurilor financiare generate de asigurarea cofinanțării utilizând rata anuală a inflației publicată de Institutul Național de Statistică pentru fiecare an analizat (2025, 2026, 2027, 2028, 2029) astfel încât acestea să fie reflectate la nivelul prețurilor din anul 2024;
* Calculul venitului net actualizat la nivelul anului 2024 utilizând rata de actualizare financiară utilizată la acordarea finanțării (WACC, dar nu mai mult de 10%);
* Compararea venitului net actualizat efectiv realizat cu venitul net actualizat calculat la data acordării finanțării;
* Venitul net actualizat efectiv realizat care depășește venitul net declarat la data acordării finanțării va fi recuperat, Beneficiarul având obligația rambursării acestuia conform Notei de debit emise de Autoritatea de Management.

**Exemple de calcul al profitului de recuperat**

|  | 2024 | 2025 | 2026 | 2027 | 2028 | 2029 |
| --- | --- | --- | --- | --- | --- | --- |
| **Data acordării finanțării** | | | | | | |
| Venit net declarat | 0 | 0 | 1.000.000,00 | 1.000.000,00 | 1.000.000,00 | 1.000.000,00 |
| Venit net actualizat declarat | 2.881.695,86 |  |  |  |  |  |
|  |  |  |  |  |  |  |
| **Verificare efectuată în anul 2030** | | | | | | |
|  |  |  |  |  |  |  |
| **Situatia 1** |  |  |  |  |  |  |
| Venit net realizat preturi curente | 0 | 0 | 1.200.000,00 | 1.200.000,00 | 1.200.000,00 | 1.200.000,00 |
| Rata inflatiei | 5% | 4% | 3% | 3% | 3% | 3% |
| Venit net realizat preturi 2024 | 0,00 | 0,00 | 1.066.894,27 | 1.035.819,68 | 1.005.650,18 | 976.359,39 |
| Venit net actualizat realizat | 2.953.072,43 |  |  |  |  |  |
| **Profit de recuperat** | **71.376,57** |  |  |  |  |  |
|  |  |  |  |  |  |  |
| **Situatia 2** |  |  |  |  |  |  |
| Venit net realizat preturi curente | 0 | 100.000,00 | 1.500.000,00 | 800.000,00 | 800.000,00 | 800.000,00 |
| Rata inflatiei | 5% | 4% | 3% | 3% | 3% | 3% |
| Venit net realizat preturi 2024 | 0,00 | 91.575,09 | 1.333.617,84 | 690.546,45 | 670.433,45 | 650.906,26 |
| Venit net actualizat realizat | 2.566.308,00 |  |  |  |  |  |
| **Profit de recuperat** | **0,00** |  |  |  |  |  |

În cazul în care, independent de eventuale evenimente excepționale si independente de acțiunea sau inacțiunea Beneficiarului, volumul mărfurilor încărcate/ descărcate/ depozitate de la data dării în exploatare a investiției și 31.12.2027 (considerată a fi data încetării situației de criză generate de conflictul din Ucraina) se situează sub volumul traficului suplimentar declarat, Autoritatea de Management își rezervă dreptul de a verifica modul în care a fost exploatată investiția și de a decide recuperarea parțială sau integrală a ajutorului acordat.

În oricare dintre situații (venituri realizate superioare celor declarate sau trafic realizat inferior celui declarat), Autoritatea de Management va analiza impactul unor eventuale circumstanțe excepționale, independente de Beneficiar.

## Zona/zonele geografică(e) vizată(e) de apelul de proiecte

Pentru a fi eligibile, proiectele propuse spre finanțare în cadrul prezentului ghid trebuie să fie implementate pe teritoriul României, după cum urmează:

* Proiecte de tip 1 : Porturile Constanta, Galați, Giurgiu, Midia, Mangalia, porturi amplasate pe Canalul Dunăre-Marea Neagra, Canalul Poarta Alba – Midia – Năvodari, Canalul Sulina (inclusiv Sulina) aflate pe rețeaua TEN-T.
* Proiecte de tip 2: Porturile Constanta, Galați, Giurgiu, aflate pe rețeaua TEN-T.

## Acțiuni sprijinite în cadrul apelului

Prin prezentul Ghid sunt vizate investiții destinate modernizării/dezvoltării suprastructurii portuare de încărcare/ descărcare și depozitare a mărfurilor în porturile românești maritime și interioare/fluviale situate pe TEN-T, în vederea reducerii blocadei din zona porturilor românești, ca urmare a blocării căilor navale din Ucraina, cu excepția suprastructurii care deservește transportul sau depozitarea de combustibili fosili, cu o finanțare de maximum 10 milioane euro, echivalent lei, per întreprindere autonomă, după cum urmează:

* Tipul 1: Echipamente de incarcare/ descarcare/ manipulare marfuri
* Tipul 2: Facilitati de stocare temporară

## Grup țintă vizat de apelul de proiecte

|  |
| --- |
| Principalele grupuri țintă vizate de prezenta prioritate sunt utilizatorii și operatorii transportului naval, în special transportul naval de marfă. |

## Indicatori

### Indicatori de realizare

Pentru P7, O.S.3.1-Dezvoltarea unei rețele TEN-T, reziliente la schimbările climatice, inteligente, sigure, durabile și intermodale sunt prevăzuți următorii indicatori de realizare:

|  |  |  |
| --- | --- | --- |
| **ID** | **Indicatori obligatorii la nivel de proiect** | **Unitate de măsură** |
|  | Indicatori de realizare |  |
| RCO 54 | Conexiuni intermodale noi sau modernizate | Nr. |

Definițiile indicatorilor:

* RCO 54 – Conexiuni intermodale noi sau modernizate, UM=conexiuni intermodale

Acest indicator se referă la legături intermodale noi sau modernizate care facilitează utilizarea unor moduri de transport diferite pentru transportul de marfă (i.e. pentru această prioritate: **porturi interioare, porturi maritime** și terminale intermodale {feroviar/rutier} situate pe rețeaua TEN-T de pe teritoriul României). Aceeași locație nu este numărată de două ori dacă se realizează două sau mai multe proiecte la diferite intervale de timp.

### Indicatori de rezultat

Proiectele finanțate în cadrul OS 3.1, P7 vor demonstra contribuția la indicatorul de rezultat:

|  |  |  |
| --- | --- | --- |
| **ID** | **Indicatori obligatorii la nivel de proiect** | **Unitate de măsură** |
|  | Indicatori de rezultat |  |
| SRI2 | Transport de marfă în porturile interioare și maritime | Tone-km/an |

Definițiile indicatorilor:

* SRI2 Transport de marfă în porturile interioare și maritime

Prin acest indicator se cuantifică cantitatea totală de marfă transportată pe infrastructura porturile interioare și maritime nou construită, reabilitată sau modernizată. Valoarea se va calcula ex-post pe o perioadă de un an după finalizarea intervențiilor.

Notă: La completarea cererii de finanțare, unitatea de măsură a indicatorului se va citi ”tone/an” în loc de ”tone-km/an”

### Indicatori suplimentari specifici Apelului de Proiecte (dacă este cazul)

Pe lângă indicatorii obligatorii menționați anterior, fiecare proiect va avea și indicatori fizici (elemente fizice/ capacitați fizice).

NOTĂ:

Indicatorii comuni de realizare vor face obiectul monitorizării implementării și performanței investițiilor propuse prin proiect, iar neîndeplinirea sau îndeplinirea parțială a acestora poate conduce la recuperarea finanțării proporțional cu gradul de neîndeplinire, în conformitate cu prevederile OUG nr. 66/2011, cu modificările şi completările ulterioare, în baza propriilor proceduri și a prevederilor contractuale.

În cererea de finanțare se vor prelua indicatorii de realizare comuni (din sistemul informatic MySMIS2021/SMIS2021+, Secțiunea Indicatori prestabiliți).

## Rezultatele așteptate

Promovarea investițiilor prevăzute în cadrul apelului de proiecte PT/237/PT\_P7/OP3/RSO3.1/PT\_A16 va contribui la realizarea următoarelor obiective :

* Extinderea și dezvoltarea serviciilor de transport de mărfuri corespunzătoare de-a lungul rutelor logistice respective care leagă Ucraina de porturile maritime din UE, unde mărfurile ar putea fi expediate mai departe sau ar putea fi, de asemenea, depozitate;
* Facilitarea, în special, expedierea produselor agricole din Ucraina dar și comerțul bilateral cu mărfuri și accesul Ucrainei la piețele internaționale și la lanțurile de aprovizionare globale, asigurându-se faptul că pe piața mondială ajung cerealele atât de necesare;
* Deblocarea potențialul logistic existent în porturile romanești aflate în hinterlandul porturilor ucrainene, în timp ce acțiunile suplimentare pe termen mediu și lung ar trebui să servească drept factori ce favorizează schimburile comerciale postbelice ale Ucrainei și să sprijine reconstrucția țării;
* Reducerea blocadei navale temporare din nordul Mării Negre mai ales din porturile românești care au preluat fluxurile de marfă din și spre Ucraina;
* Facilitarea instituirii culoarelor de solidaritate UE-Ucraina în vederea menținerii exporturile ucrainene, în acoperirea nevoilor Ucrainei în ceea ce privește importul de bunuri esențiale;
* Modernizarea / dezvoltarea suprastructura portuară de încărcare/ descărcare/ depozitare a mărfurilor în porturile românești maritime și interioare/fluviale, aflate la granița estică a UE, afectate de fluxurile de marfă ale Ucrainei.
* Fluidizarea/ creșterea capacității de operare în porturile maritime și fluviale în care se operează mărfuri din și spre Ucraina aflate pe teritoriul României.

## Operațiune de importanță strategică

|  |
| --- |
| Operațiunile din cadrul Priorității 7-Dezvoltarea transportului naval și multimodal nu sunt considerate de importanță strategică, în sensul definit la art. 2, pct. 5 din *Regulamentul UE nr. 1060/2021.* |

## Investiții teritoriale integrate

|  |
| --- |
| Investițiile aferente Priorității 7 nu beneficiază de sprijin din unul sau mai multe fonduri, din partea mai multor programe sau din partea mai multor priorități din cadrul aceluiași program, astfel că acțiunile nu pot fi realizate ca investiții teritoriale integrate, conform art. 30 din Regulamentul (UE) 2021/1.060. |

## Dezvoltare locală plasată sub responsabilitatea comunității

Nu se aplică prezentului apel.

## Reguli privind ajutorul de stat

Ajutorul de stat acordat în baza prezentului ghid va respecta prevederile Deciziei CE nr. C(2024) 23/11.01.2024 și ale *Schemei de ajutor de stat pentru realizarea de investiții în Suprastructura portuară de încărcare/ descărcare și depozitare a mărfurilor în vederea reducerii blocadei din zona porturilor românești ca urmare a blocării căilor navale din Ucraina*.

**Important!**

Proiectele **nu trebuie demarate înainte de** data semnării Contractului de Finanțare de către Autoritatea de Management. **”Data demarării” este definită în Sub-capitolul 1.3 al Ghidului.**

## Reguli privind instrumentele financiare

Prin prezentul Ghid nu se acordă instrumente financiare.

Mecanismul instrumentelor financiare se adresează unui sector matur, care și-a dovedit atractivitatea pentru investitori.

Având in vedere experiența anterioară, cât și faptul că deficitul de finanțare resimțit de administratorii de infrastructură și operatorii privați constituie o piedică pentru accesul acestora pe piață și pentru extinderea capacității, posibilitatea accesării de granturi, inclusiv prin intermediul unor scheme de ajutor de stat, ar încuraja mai mult investițiile, în comparație cu introducerea unui mecanism financiar nou, necunoscut potențialilor beneficiari.

Pe măsură ce sectorul se va maturiza, vor fi luate in considerare și alte instrumente specifice pentru sprijinirea investițiilor în acest sector*.*

## Acțiuni interregionale, transfrontaliere și transnaționale

Se preconizează că investițiile sprijinite în cadrul Priorității 7 vor avea un impact semnificativ la nivel național, regional și transnațional și sunt complementare cu alte inițiative care deja promovează acțiuni transfrontaliere și transnaționale, cum ar fi Connecting Europe Facility și Programele Interreg.

PT a fost conceput având în vedere nevoia de îmbunătățire a interoperabilității rețelelor de transport deja existente în România și dezvoltarea conexiunilor către coridoarele europene de transport prin îmbunătățirea legăturilor de transport atât la nivel intern, cât și transfrontalier.

Îmbunătățirea legăturilor de transport cu țările terțe, în special cu Ucraina și Moldova, a devenit in actualul context o acțiune importanta la nivel european, iar PT promovează unele acțiuni cheie pentru dezvoltarea infrastructurii de-a lungul rețelelor transregionale și europene.

## Principii orizontale

Respectarea prevederilor legale în vigoare referitoare la temele orizontale prevăzute la art. 9, alin (1,2,3,4) din Regulamentul (UE) 2021/1060 cu privire la respectarea drepturilor fundamentale, la egalitatea de șanse, la incluziune și nediscriminare, la integrarea principiilor dezvoltării durabile, constituie criterii de eligibilitate a proiectelor în cadrul ghidurilor solicitantului.

Potrivit art. 9 din Regulamentul (UE) 2021/1060, în procesul de pregătire, contractare, implementare şi monitorizare a proiectului, solicitantul se va asigura de următoarele:

* a respectat și va respecta legislația națională şi comunitară aplicabilă în domeniul drepturilor fundamentale și a Cartei drepturilor fundamentale a Uniunii Europene ((Ghidul de aplicare a Cartei drepturilor fundamentale a Uniunii Europene în implementarea fondurilor europene nerambursabile elaborat de MIPE poate fi consultat la următorul link: <https://mfe.gov.ro/wp-content/uploads/2022/08/0289aed9bcb174a18d17d7badb94816f.pdf>, iar Carta drepturilor fundamentale la <https://eur-lex.europa.eu/legal-content/RO/TXT/PDF/?uri=CELEX:12012P/TXT&from=DE> );
* a luat toate măsurile necesare pentru a preveni orice formă de discriminare pe criterii de gen, origine rasială sau etnică, religie sau convingeri, handicap, vârstă sau orientare sexuală.
* a luat în considere și a promovat egalitatea între bărbați și femei, integrarea perspectivei de gen și abordarea aspectelor de gen.
* a stabilit obiectivele proiectelor în conformitate cu obiectivul de promovare a dezvoltării durabile, astfel cum este prevăzut la articolul 11 din TFUE, ținând seama de obiectivele de dezvoltare durabilă ale ONU, de Acordul de la Paris și de principiul de „a nu prejudicia în mod semnificativ”, precum și cu respectarea deplină a acquis-ului Uniunii în domeniul mediului.

Astfel, în cadrul Declarației unice solicitantul își va asuma respectarea obligaţiilor prevăzute în legislația comunitară şi națională în domeniul dezvoltării durabile, egalității de șanse şi nediscriminării.

Solicitantul va descrie în secțiunea relevantă din cererea de finanțare modul în care sunt respectate, pe durata pregătirii şi implementării proiectului, obligațiile prevăzute de legislația specifică aplicabilă în domeniul egalităţii de şanse, nediscriminării şi egalității de gen, precum și alte acțiuni suplimentare (dacă este cazul), inclusiv prin interzicerea oricăror acțiuni care au potențialul de a discrimina pe bază de sex, rasă, origine etnică, dizabilitate, vârstă sau orientare sexuală în activitățile legate de realizarea proiectului și respectiv în etapa implementării acestuia, precum și prin interzicerea oricăror acțiuni care contribuie, sub orice formă, la segregare sau excluziune.

Solicitantul va detalia cum se asigură accesibilizarea corespunzătoare a spaţiului/infrastructurii proiectului și facilitarea accesului persoanelor cu mobilitate redusă, cu respectarea prevederilor naţionale şi europene aplicabile în vigoare. Intervențiile sprijinite vor ține cont de principiile și domeniile prioritare promovate prin Strategia națională privind drepturile persoanelor cu dizabilități 2021-2027 (http://anpd.gov.ro/strategia2022-2027/#/), inclusiv ale Convenției ONU privind drepturile persoanelor cu dizabilităţi (CDPD a ONU), inclusiv a Comentariilor Generale ale CRPD6.

Se va urmări ca rezultatele proiectelor să permită persoanelor cu dizabilități accesul la mediul fizic, la produsele informaționale și comunicative, la serviciile și programele pe care societatea le pune la dispoziția membrilor săi, în condiții de egalitate și nediscriminare. Respectivele acțiuni pot includ măsuri de îmbunătățire a accesibilității pentru persoanele cu handicap, inclusiv prin intermediul tehnologiilor informației și comunicațiilor și de promovare a tranziției de la îngrijirea instituționalizată sau de tip rezidențial la îngrijirea în familie și în comunitate. De asemenea, solicitantul va descrie modalitatea prin care se asigură respectarea Cartei drepturilor fundamentale a Uniunii Europene.

În vederea monitorizării integrării principiilor orizontale în activitățile proiectului, se vor stabili încă din etapa de elaborare a proiectelor tipurile de informații și indicatori ce trebuie colectate, respectiv, măsurate.

Solicitanții de finanțare vor completa toate informațiile relevante în legătură cu aspectele menționate mai sus, particularizând pentru proiectul propus, completând corespunzător secțiunea - Principii orizontale - a Cererii de finanțare.

## Aspecte de mediu (inclusiv aplicarea Directivei 2011/92/UE a Parlamentului European și a Consiliului). Aplicarea principiului DNSH. Imunizarea la schimbările climatice

**Aspecte de mediu**

Proiectele vor asigura respectarea prevederilor legale privind mediul, inclusiv aplicarea Directivei 2011/92/UE a Parlamentului European și a Consiliului (a se vedea secțiunea 7*.1. Completarea formularului cererii*).

**Principiul „Do No Significant Harm” (DNSH) - a nu prejudicia semnificativ**

În linie cu Regulamentul UE 1060/2021, proiectele sprijinite trebuie să cuprindă activități care respectă standardele și prioritățile Uniunii în materie de climă și mediu și care nu prejudiciază în mod semnificativ obiectivele de mediu în sensul articolului 17 din Regulamentul (UE) 2020/852 al Parlamentului European și al Consiliului, respectiv: atenuarea schimbărilor climatice, adaptarea la schimbările climatice, utilizarea durabilă și protejarea resurselor de apă și a celor marine, economia circulară, prevenirea și controlul poluării și protecția și refacerea biodiversității și a ecosistemelor.

Acest aspect va fi verificat prin introducerea unui criteriu de eligibilitate a proiectului și activităților referitor la respectarea principiului DNSH. Acest criteriu se referă la includerea în documentația tehnică, dacă este cazul, a măsurilor identificate în analiza efectuată la nivelul Programului Transport 2021-2027, respectiv a:

* masurilor de adaptare la schimbările climatice a infrastructurii vizate, cu respectarea legislației in vigoare (obiectivul de mediu adaptarea la schimbările climatice);
* măsurilor privind atenuarea emisiilor GES, cu respectarea legislației in vigoare (obiectivul de mediu atenuarea schimbărilor climatice);
* masurilor de limitare a generării deșeurilor, precum și soluțiilor de reutilizare, reciclare și valorificare a deșeurilor rezultate în procesul de execuție, cu respectarea legislației in vigoare (obiectivul de mediu economia circulară);
* măsurilor de reducere a emisiei poluanților în aer și/sau în apă și/sau în sol, cu respectarea legislației in vigoare (obiectivul de mediu prevenirea și controlul poluării);
* măsurilor privind utilizarea durabilă și protejarea resurselor de apă, cu respectarea legislației in vigoare (obiectivul de mediu utilizarea durabilă și protejarea resurselor de apă și a celor marine);
* măsurilor privind protecția și refacerea biodiversității și a ecosistemelor, cu respectarea legislației in vigoare (obiectivul de mediu protecția și refacerea biodiversității și a ecosistemelor).

În conformitate cu evaluarea DNSH PT 2021-2027, toate cele 6 obiective de mediu necesită o evaluare de fond DNSH:

* Atenuarea schimbărilor climatice/emisii de GES:
* Adaptarea la schimbările climatice;
* Utilizarea durabilă și protejarea resurselor de apă și a celor marine;
* Tranziția către o economie circulară, inclusiv prevenirea generării de deșeuri și reciclarea acestora;
* Prevenirea și controlul poluării;
* Protecția și refacerea biodiversității și a ecosistemelor.

Solicitanții de finanțare vor avea în vedere recomandările făcute în documentul menționat anterior (Evaluarea DNSH PT 2021-2027) precum și măsurile compensatorii de atenuare care se impun.

În implementarea proiectelor, respectiv în achiziția de bunuri, lucrări și servicii se va avea în vedere utilizarea unor factori adecvați de evaluare a ofertelor de echipamente/servicii în vederea gestionarii mai eficiente a consumului de energie. Solicitanții de finanțare vor adopta criteriile „verzi" ale UE în ceea ce privește achizițiile publice (în acord cu strategiile UE transpuse prin *Legea nr. 69/2016 privind achizițiile publice verzi și prin Ordinul nr. 1068/1652/2018 pentru aprobarea Ghidului de achiziții publice verzi*).

În vederea monitorizării integrării principiilor orizontale în activitățile proiectului, se vor stabili încă din etapa de elaborare a cererii de finanțare tipuri de informații și indicatori ce trebuie colectați, respectiv, măsurați.

**Imunizarea la schimbări climatice**

Imunizarea infrastructurii la schimbările climatice reprezintă un proces care integrează măsurile de atenuare a schimbărilor climatice (Neutralitate climatică) și de adaptare la schimbările climatice (Reziliența la schimbările climatice), în dezvoltarea proiectelor de infrastructură.

În pregătirea cererilor de finanțare, solicitanții de finanțare vor avea în vedere aplicarea prevederilor ”Orientărilor tehnice referitoare la integrarea dimensiunii climatice la nivelul infrastructurii în perioada 2021-2027” și realizarea unei analize privind imunizarea la schimbările climatice.

Solicitanții vor completa toate informațiile relevante în legătură cu aspectele menționate mai sus, particularizând pentru proiectul propus, completând corespunzător secțiunea - Principii orizontale - a Cererii de finanțare.

Întreaga documentație privind procedura de mediu, inclusiv analiza privind imunizarea la schimbările climatice, analiza DNSH, vor fi anexate cererilor de finanțare, iar evaluarea acestora se va face conform Listei de verificare pentru subcriteriul 3.5 (Anexa nr. 9 la ghid).

## Caracterul durabil al proiectului

Conform art. 65 din Regulamentul (UE) 1060/2021 operațiunile constând în investiții în suprastructură trebuie, ca **în termen de cinci ani de la efectuarea plății finale către beneficiar sau în termenul prevăzut de normele privind ajutoarele de stat**, după caz, să nu facă obiectul oricăreia dintre următoarele:

* **modificare a proprietății** asupra unui element de infrastructură/ suprastructură care conferă un avantaj nejustificat unei întreprinderi sau unui organism public;
* **modificare substanțială care afectează natura, obiectivele sau condițiile de implementare** a operațiunii și care ar conduce la subminarea obiectivelor inițiale ale acesteia.

**În cazul proiectelor finanțate în cadrul acestui apel, perioada de durabilitate se încheie la data de 31.12.2029 (4 ani de la data termenului limită de finalizare a proiectelor).**

**Atenție!**

În cazul nerespectării acestor dispoziții, contribuția din fonduri pentru respectivele operațiuni se rambursează proporțional cu perioada de neconformitate*.*

## Acțiuni menite să garanteze egalitatea de șanse, de gen, incluziunea și nediscriminarea

Toate investițiile din cadrul Priorității 7 vor avea un caracter incluziv și vor respecta principiile egalității de șanse şi nediscriminării, asigurând participarea deplină a fiecărei persoane la viața economică şi socială, fără deosebire de origine etnică, sex, religie, vârstă, dizabilități sau orientare sexuală.

Accesul la finanțarea proiectelor se va face în mod nediscriminatoriu, utilizând criterii transparente de evaluare și selecție și încurajând participarea tuturor beneficiarilor eligibili.

Totodată, beneficiarii direcți, operatorii de transport, agenții economici și firmele de construcție vor fi încurajate să adopte o politică de angajare și promovare nediscriminatorie, bazată pe criterii de competentă și calificare obiective.

Investițiile vor asigura posibilitatea persoanelor cu dizabilități de a avea acces, în condiții de egalitate cu ceilalți cetățeni, la infrastructură şi mijloacele de transport.

Investițiile în acest domeniu vor include măsuri pentru asigurarea dotărilor specifice (lifturi de acces în stații, rampe pentru cărucioare) accesului pentru persoane cu dizabilități în mijloacele de transport.

Totodată, vor fi avute în vedere măsuri pentru:

* marcarea prin pavaj tactil a spațiilor de acces către transportul public;
* montarea panourilor de afișaj corespunzătoare nevoilor persoanelor cu dizabilități vizuale și auditive în mijloacele de transport public;
* imprimarea cu caractere mari și în culori contrastante a rutelor și a indicativelor mijloacelor de transport vor fi adaptate conform prevederilor legale în domeniu, astfel încât să permită accesul neîngrădit al persoanelor cu dizabilități.

## Teme secundare

*Nu se aplică prezentului apel.*

## Informarea și vizibilitatea sprijinului din fonduri

Conform prevederilor Regulamentului (UE) nr. 1060/2021, art. 50, beneficiarii trebuie să aducă în atenția publicului investițiile realizate cu sprijinul financiar primit din partea Uniunii Europene și să asigure vizibilitatea rezultatelor obținute. În acest sens se vor respecta prevederile regulamentului, precum și cele din Ghidul de Identitate Vizuală „Vizibilitate, transparență și comunicare în perioada de programare 2021—2027”/Manualul de identitate vizuală (MIV) PT în vigoare la momentul realizării activităților.

Beneficiarii vor oferi informații specifice, coerente, concrete și proporționale atât mass – media, cât și publicului larg. De asemenea, beneficiarii se vor asigura că datele referitoare la proiect sunt puse la dispoziția cetățenilor în mod gratuit și că acestea pot fi folosite în mod liber, refolosite și redistribuite de către oricine și în orice scop, fiind impusă cel mult obligația distribuirii în condiții identice.

*Cheltuieli pentru comunicare și vizibilitate*

Măsurile de comunicare și vizibilitate obligatorii se realizează în etapa de pregătire și implementare a proiectelor, în conformitate cu prevederile Contractului de finanțare și a instrucțiunilor cuprinse în GIV/MIV.

De reținut faptul că, în conformitate cu prevederile art. 50, punctul 1(e) din Regulamentul UE 1060/2021, „în cazul operațiunilor de importanță strategică și al operațiunilor al căror cost total depășește 10 000 000 EUR” este obligatoriu organizarea și a unui eveniment sau a unei activități de comunicare, după caz, cu implicarea Comisiei și a autorității de management competente. În acest sens, solicitantul va atașa la cererea de finanțare un plan privind comunicarea și vizibilitatea pentru a demonstra că și-a prevăzut un buget adecvat pentru activitățile de vizibilitate și comunicare.

De asemenea, potrivit prevederilor Regulamentului UE nr. 1060/2021, în cazul în care beneficiarul nu își respectă obligațiile ce îi revin conform contractului de finanțare referitor la comunicare și vizibilitate și în cazul în care nu se iau măsuri de remediere, Autoritatea de Management aplică măsuri, cu luarea în considerare a principiului proporționalității, putând anula până la 3% din sprijinul din partea fondurilor pentru operațiunea în cauză.

Beneficiarii acestei priorități vor trebui să țină cont că bazele de date rezultate din investițiile cofinanțate din fondurile europene vor trebui să fie disponibile tuturor celor interesați sub forma datelor deschise (open data) sub condițiile prevăzute de Directiva privind datele deschise și reutilizarea informațiilor din sectorul public (Directiva (EU)2019/1024), ca și date de valoare ridicată (high value datasets). Aceasta înseamnă că datele trebuie să fie (a) puse la dispoziție în mod gratuit, în condițiile legii; (b) prelucrabile automat; (c) puse la dispoziție prin intermediul unor API - Application Programming Interface; și (d) puse la dispoziție prin descărcare în masă, dacă este cazul.

# **INFORMAȚII ADMINISTRATIVE DESPRE APELUL DE PROIECTE**

## Data deschiderii apelului de proiecte

Data estimată pentru publicarea pe site-ul MTI – AM PT a Apelului și a Ghidului Solicitantului cu toate anexele relevante pentru respectivul apel este: 25 martie 2024 (ulterior publicării ghidului in Monitorul Oficial).

## Perioada de pregătire a proiectelor

Proiectele se pot depune la finanțare în termenele menționate la secțiunea 4.3 de mai jos.

## Perioada de depunere a proiectelor

### Data și ora pentru începerea depunerii de proiecte

Apelurile de proiecte vor fi deschise la data publicării Ghidului Solicitantului pe site-ul Ministerului Transporturilor și Infrastructurii [www.mt.gov.ro](http://www.mt.gov.ro).

### Data și ora închiderii apelului de proiecte

Data și ora închiderii apelului de proiecte: 25 iunie 2024.

4.4. Modalitatea de depunere a proiectelor

Cererile de finanțare vor fi depuse prin intermediul aplicației MySMIS 2021, împreună cu toate anexele solicitate prin prezentul ghid.

# **CONDIȚII DE ELIGIBILITATE**

## Eligibilitatea solicitanților și partenerilor

### Cerințe privind eligibilitatea solicitanților și partenerilor

Tipurile de solicitanți eligibili in cadrul apelurilor de proiecte aferente P7 sunt definiți in cadrul Secțiunii 5.1.2. Categorii de solicitanți eligibili din ghid.

Solicitanții trebuie să îndeplinească următoarele condiții de natură instituțională, legală şi financiară:

a) Se încadrează în categoria beneficiarilor eligibili pentru Prioritatea 7 din PT, așa cum sunt prezentați la secțiunea 5.1.2.

În etapa de contractare se probează prin documente care atestă constituirea legală a solicitantului/partenerului;

b) Solicitantul și partenerul, după caz, NU se încadrează într-una din situațiile de mai jos:.

1. este în incapacitate de plată/ în stare de insolvență, conform Legii nr. 85/2014 privind procedura insolvenței, cu modificările și completările ulterioare;

 În etapa de contractare, se probează prin Certificatul Constatator emis de Registrul Comerțului (forma extinsă)

2. este în stare de faliment, lichidare, are afacerile conduse de un administrator judiciar sau activitățile sale comerciale sunt suspendate ori fac obiectul unui aranjament cu creditorii sau este într-o situație similară cu cele anterioare, reglementată prin lege, ori face obiectul unei proceduri legale pentru declararea sa în stare de faliment, lichidare, conducerea afacerilor de un administrator judiciar sau activitățile sale comerciale sunt suspendate ori fac obiectul unui aranjament cu creditorii;

În etapa de contractare, se probează prin:

 Certificatul Constatator emis de Registrul Comerțului (forma extinsă)

3. nu şi-a îndeplinit obligațiile de plată a impozitelor, taxelor şi contribuțiilor de asigurări sociale către bugetele componente ale bugetului general consolidat, și bugetului local în conformitate cu prevederile legale în vigoare în România;

În etapa de contractare, se probează prin:

 Certificat de atestare fiscală emis de direcția județeană a finanțelor publice din care rezultă că nu înregistrează datorii scadente la bugetul general consolidat;

 Certificat de atestare fiscală emis de direcția de impozite şi taxe locale (atât pentru sediul principal, cât şi pentru sediile secundare) din care rezultă că nu are datorii scadente la bugetul local (bugetele locale);

4. reprezentantul legal al solicitantului și, după caz, al partenerului a suferit condamnări definitive din cauza unei conduite profesionale îndreptată împotriva legii, decizie formulată de o autoritate de judecată ce are forţă de res judicata;

În etapa de contractare se probează prin:

 Certificat de cazier judiciar pentru reprezentatul legal al fiecăreia dintre entitățile care depun cererea de finanțare (Solicitant şi, după caz, fiecare partener);

 Certificatul Constatator emis de Registrul Comerțului (forma extinsă - pentru solicitant şi, după caz, fiecare partener);

5. solicitantul și partenerul, după caz, inclusiv reprezentantul legal al solicitantului/partenerului a fost subiectul unei judecăți de tip lucru judecat pentru fraudă, corupție, implicarea în organizații criminale sau în alte activități ilegale, în detrimentul intereselor financiare ale Comunității Europene.

În etapa de contractare se probează prin:

 Certificat de cazier judiciar pentru reprezentatul legal al fiecăreia dintre entitățile care depun cererea de finanțare (Solicitant şi, după caz, fiecare partener);

 Certificat de cazier judiciar pentru fiecare dintre entitățile care depun cererea de finanțare(Solicitant şi, după caz, fiecare partener);

 Certificat de cazier fiscal pentru fiecare dintre entitățile care depun cererea de finanțare (Solicitant şi, după caz, fiecare partener);

 Certificatul Constatator emis de Registrul Comerțului (forma extinsă- pentru fiecare dintre entitățile care depun cererea de finanțare, Solicitant şi, după caz, fiecare partener);

6. este întreprindere în dificultate, astfel cum este definită la articolul 2 punctul 18 din Regulamentul (UE) nr. 651/2014, cu excepția cazului în care acest lucru este autorizat în temeiul unor norme privind ajutorul de minimis sau privind acordarea temporară de ajutoare de stat, instituite pentru a răspunde unor circumstanțe excepționale;

În etapa de contractare se probează prin:

 Certificatul Constatator emis de Registrul Comerțului (forma extinsă)

 Bilanțul şi contul de profit şi pierdere pentru ultimii 2 ani financiari încheiați la data depunerii cererii de finanțare, din care să rezulte că agentul economic nu se află în nici una dintre situațiile menționate în Metodologia privind întreprinderea in dificultate din cadrul Anexei 17 la prezentul ghid;

7. face obiectul unui ordin de recuperare emis în urma unei decizii anterioare conform legislației în vigoare prin care un ajutor de care a beneficiat a fost declarat ilegal și incompatibil cu piața internă, cu excepția cazului în care acest ordin a fost executat sau ajutorul a fost rambursat, inclusiv dobânzile aferente;

c) Reprezentatul legal al solicitantului (singur/împreună cu/prin partenerii săi, dacă este cazul) nu este subiectul unui conflict de interese, astfel cum este definit în legislația națională in vigoare

d) Solicitantul (singur/împreună cu/prin partenerii săi, dacă este cazul) demonstrează capacitate de implementare (tehnică și administrativă);

În etapa de contractare se probează prin:

 Contractul de concesiune / închiriere / operare încheiat de operatorul privat cu administrația / autoritatea portuară,

 Acordul în care se precizează dreptul operatorului privat de a investi pe domeniul public, încheiat intre operatorul privat și administrația / autoritatea portuară.

e) Solicitantul (singur/împreună cu/prin partenerii săi, dacă este cazul) demonstrează capacitatea financiară pentru implementarea proiectului și asigurarea cofinanțării din surse proprii, neafectate de nicio măsură de ajutor (disponibilitate financiară bancară, scrisori de confort etc);

În etapa de contractare se probează cu:

 Bilanțul contabil (consolidat unde este cazul) auditat/semnat de cenzori daca acest lucru este solicitat de legislația în vigoare, depus si înregistrat la organul fiscal competent, pentru ultimele 2 exerciții financiare încheiate, anterioare anului de depunere a Cererii de finanțare în corelare cu secțiunea Solicitant din Cererea de finanțare;

 Contul de profit si pierdere si datele informative (consolidat unde este cazul) auditat/semnat de cenzori daca acest lucru este solicitat de legislația în vigoare, însoțit de lista entităților incluse în consolidare, pentru ultimul exercițiu financiar încheiat, anterior anului de depunere a Cererii de finanțare, în corelare cu secțiunea Solicitant din Cererea de finanțare;

 Documente de confirmare/alocare a contribuției solicitantului (de ex: Hotărârea AGA / CA / Asociatului Unic al societății/ privind asigurarea cofinanțării proiectului si acoperirea contravalorii cheltuielilor altele decât cele eligibile;

f) Suprastructura portuară care beneficiază de ajutor va fi pusă la dispoziția utilizatorilor interesați în mod deschis, transparent și nediscriminatoriu, în condițiile pieței.

g) În cazul în care solicitantul/partenerul/partenerii desfășoară și alte activități, pe lângă cele menționate in cadrul proiectelor, asigura separarea activităților, fie o distincție între costuri, astfel încât activitățile realizate în sectoarele neeligibile să nu beneficieze de ajutoare de stat acordate în temeiul schemei de ajutor de stat.

h) Solicitantul (fiecare partener) este întreprindere autonoma sau, după caz, este prezentata si descrisă legătura cu alte întreprinderi (acționariat/sucursala etc).

 La data depunerii cererii de finanțare, se probează prin completarea Apendice A la Declarația Unica.

 In plus, în etapa de contractare, se probează prin Certificatul Constatator emis de Registrul Comerțului (forma extinsă).

i) Solicitantul (fiecare partener) deține o autorizație/ certificat de operare/licența/ orice alt document emis de autoritatea portuara competentă care atesta capacitatea beneficiarului de a desfășura activități in portul in care este propusa investiția.

 În etapa de contractare se probează cu documentul emis de administrația portuara competenta.

j)Solicitantul este operator portuar autorizat și, în anul 2022/2023, a derulat activități de operare a mărfurilor din și spre Ucraina, în special de natura celor alimentare, bunuri esențiale.

 În etapa de contractare se probează cu documente de transport conform legii.

k) Solicitantul demonstrează că are activitate în domeniul operării bunurilor esențiale de natura celor afectate de criza actuală.[[5]](#footnote-5)

l)Solicitantul demonstrează necesitatea de noi capacități de manipulare/ depozitare a mărfurilor față de cele existente.

m)Solicitantul demonstrează contribuția noilor echipamente la reducerea timpilor de așteptare din porturile vizate.

n) Solicitantul desfășoară activități în cadrul porturilor Constanța, Galați, Giurgiu si în porturile situate de-a lungul Canalului Dunăre – Marea Neagră (inclusiv Poarta Alba – Midia – Năvodari), de-a lungul Canalului Sulina sau în porturile din zonele Midia si Mangalia (parte a Portului Constanta).

o) Solicitantul ajutorului de stat demonstrează că investiția duce la creșterea capacității suprastructurii și capacitatea sporită va fi dedicată în principal fluxurilor de trafic generate de conflictul din Ucraina.

Criteriile prevăzute la j)-o) se probează prin informațiile prezentate în secțiunile corespunzătoare din cadrul cererii de finanțare si prin documentația aferenta proiectului (studiu de fezabilitate/ analiza de oportunitate a investiției) care se verifică la momentul evaluării tehnico-economice.

Atentie!

Toate condițiile de eligibilitate prezentate mai sus se probează prin completarea de către toți solicitanții/partenerii la momentul depunerii cererii de finanțare a Declarației unice (Anexa nr. 1), iar în etapa de contractare, după ce AM PT emite decizia de aprobare a proiectului, aceștia vor transmite in MySMIS 2021 documentele solicitate, după caz, la nivelul fiecărui criteriu, documente valabile conform prevederilor legale.

### Categorii de solicitanți eligibili

Solicitanții eligibili sunt operatorii portuari privați - întreprinderi micro, mici, mijlocii sau mari - constituite în conformitate cu legislația specifică din statul membru a cărei naționalitate o dețin, care desfășoară activități de descărcare, încărcare, transbordare, primire şi expediere a mărfurilor din navă, la navă către și din alte mijloace de transport, în cadrul Porturilor Constanta, Galați si Giurgiu si în porturile situate de-a lungul Canalului Dunăre – Marea Neagră (inclusiv Poarta Alba – Midia – Năvodari), de-a lungul Canalului Sulina sau în porturile din zonele Midia si Mangalia (parte a Portului Constanta) aflate pe TEN-T și care au operat și operează mărfuri în special de natura celor alimentare, bunuri esențiale.

### Categorii de parteneri eligibili

În cadrul prezentei priorități sunt eligibile parteneriatele între beneficiarii menționați la punctul 5.1.2.

În cazul depunerii cererii de finanțare în parteneriat, solicitantul va depune acordul de parteneriat sau documente ce atestă acordul partenerial din care să reiasă asumarea responsabilităților în implementarea diferitelor etape ale proiectelor.

Partenerii trebuie să îndeplinească aceleași condiții de natură instituțională, legală şi financiară ca și solicitanții, așa cum sunt menționate acestea la secțiunea 5.1.1 din prezentul ghid.

### Reguli și cerințe privind parteneriatul

Parteneriatele se vor încheia exclusiv pentru implementarea proiectelor din cadrul acestei priorități pe modelul prevăzut în Anexa 14 la prezentul Ghid.

În cazul parteneriatelor se vor aplica următoarele reguli generale:

* Criteriile de eligibilitate ale solicitantului se aplică fiecărui partener din cadrul acordului de parteneriat.
* Nu există restricții cu privire la numărul partenerilor.
* Prin acordul de parteneriat se va stabili cota parte cu care va participa fiecare partener la asigurarea contribuției proprii a solicitantului.
* În scopul constituirii parteneriatelor se încheie un Acord de parteneriat – conform modelului orientativ din Anexa 14.

## Eligibilitatea activităților

### Cerințe generale privind eligibilitatea activităților

#### Reguli de eligibilitate pentru proiecte

Pentru a fi eligibile, proiectele promovate în cadrul PT-P7 trebuie să îndeplinească următoarele condiții:

1. Proiectul poate să fie implementat până cel târziu la 31.12.2025 și devine complet operațional până cel târziu la 31.12.2025. Acordarea ajutorului se face pana la 31.12.2024;
2. Activitățile proiectului se încadrează în categoriile de acțiuni finanțabile menționate atât în PT 2021-2027, corespunzătoare Priorității, obiectivului de politică, cât și în Programul Investițional pentru dezvoltarea infrastructurii de transport pentru perioada 2021-2023 (condiție favorizantă). Proiectul contribuie la obiectivele prevăzute la secțiunea 3.9, iar activitățile proiectului se încadrează în activitățile eligibile prezentate în Secțiunea 5.2.2 din prezentul ghid;
3. Activitățile proiectului intră în domeniul de aplicare al Fondului de Coeziune și sunt atribuite unui tip de intervenție;
4. Dacă proiectul intră sub incidența Directivei 2011/92/UE privind evaluarea efectelor anumitor proiecte publice și private asupra mediului, cu modificările și completările ulterioare, acesta a făcut obiectul unei evaluări a impactului asupra mediului sau al unei proceduri de verificare și că evaluarea soluțiilor alternative a fost luată în considerare în mod corespunzător;
5. Proiectul nu include activități care au făcut parte dintr-o operațiune care este relocată în conformitate cu articolul 66 din Regulamentul UE 1060/2021 sau care ar constitui un transfer al unei activități productive în conformitate cu articolul 65 alineatul (1) din Regulamentul UE 1060/2021;
6. Activitățile sau obiectivele proiectului nu fac în mod direct obiectul unui aviz motivat al Comisiei cu privire la o încălcare în temeiul articolului 258 din TFUE care pune în pericol legalitatea și regularitatea cheltuielilor sau desfășurarea operațiunilor;
7. Investițiile proiectului nu sunt în implementare sau nu au fost finalizate din punct de vedere tehnic și financiar sau nu sunt implementate integral înainte de depunerea cererii de finanțare în cadrul programului, indiferent dacă au fost efectuate sau nu toate plățile aferente, în conformitate cu art. 63 alin.6, din Regulamentul UE nr. 1060/2021
8. Prin proiect se asigură imunizarea la schimbările climatice a investițiilor;
9. Proiectul respectă principiul DNSH (”Do not significant harm”);
10. Pentru proiectul ce implică lucrări de construcții incluse în cheltuielile eligibile, solicitantul va face demersuri ca infrastructura şi terenul pe care se face investiția să îndeplinească cumulativ următoarele condiții la data contractării în cazul în care proiectul va fi selectat la finanțare:
11. să se afle în proprietatea/ concesiunea/ administrarea/închirierea terenurilor portuare sau solicitantul să dețină drept de superficie/închiriere terenuri portuare asupra acestora cel puțin pe o perioadă de 5 (cinci ani) de la data previzionată pentru efectuarea plății finale în cadrul proiectului;

În etapa de contractare, se va atașa obligatoriu acordul proprietarului infrastructurii privind demararea și implementarea investiției.

1. să fie libere de orice sarcini în sensul că nu este afectat de limitări legale, convenționale, judiciare ale dreptului real invocat, incompatibile cu realizarea activităților proiectului;
2. nu fac obiectul unor litigii în curs de soluționare la instanțele judecătorești cu privire la situația juridică (doar când terenul se află deja în proprietate);
3. nu fac obiectul revendicărilor potrivit unor legi speciale în materie sau dreptului comun (doar când terenul se află deja în proprietate);

Dovada disponibilității terenului pentru construcții sau pentru amplasarea unor echipamente fixe se va face la data depunerii cererii de finanțare (contract de concesiune/închiriere sau orice act care conferă dreptul de administrare, carte funciara etc)

1. Proiectul pentru care se solicită finanțare nu a mai beneficiat de finanțare din fonduri publice, în ultimii 5 ani înainte de data depunerii cererii de finanțare;
2. In cazul proiectelor care au ca scop achiziția de echipamente mobile, solicitantul se angajează ca acestea sa fie utilizate exclusiv in porturile in care se propune investiția in scopul proiectului;
3. Proiectul respectă indicațiile privind încadrarea în categoriile de cheltuieli;
4. Proiectul:

* nu a mai beneficiat de ajutoare de stat (inclusiv ajutoare de minimis) pentru una sau mai multe dintre cheltuielile care fac obiectul prezentei cereri de finanțare/este în curs de solicitare a unui/unor ajutor(oare) de stat (inclusiv ajutoare de minimis) pentru una sau mai multe dintre cheltuielile care fac obiectul prezentei cereri de finanțare, conform Anexei 1a la Cererea de finanțare;
* are un efect stimulativ (data demarării este ulterioară semnării Contractului de Finanțare).

1. Proiectul respectă pe durata pregătirii şi implementării proiectului, prevederile legislației europene şi naționale în domeniul dezvoltării durabile, inclusiv DNSH, imunizarea la schimbări climatice, egalității de șanse, şi nediscriminării, egalității de gen, GDPR, Carta drepturilor fundamentale a Uniunii Europene, Convenția ONU privind Drepturile Persoanelor cu Handicap, ajutorului de stat și/sau minimis, precum și dreptul aplicabil al Uniunii din domeniul spălării banilor, al finanțării terorismului, al evitării obligațiilor fiscale, al fraudei fiscale sau al evaziunii fiscale. De asemenea, proiectul respectă legislația națională/comunitară și regulile în domeniul achizițiilor publice (inclusiv dacă sunt incluse activități care au fost demarate anterior depunerii proiectului), informării și publicității;
2. Proiectul conține exclusiv echipamente, instalații portuare de operare, utilaje portuare de operare, spatii de depozitare așa cum au fost definite la secțiunea 5.2.2 din ghid;
3. Costurile eligibile ale proiectului sunt costurile de investiție cu instalațiile portuare de operare menționate la Secțiunea 5.2.2 din ghid;
4. Proiectul vizează activitatea curentă a beneficiarului, nu vizează diversificarea activității existente. Proiectul are în vedere activități care vin în completarea unor activități deja existente, nu se propune înființarea unei companii noi;
5. Proiectul se încadrează in următoarele tipuri de proiecte:

Tipul 1: Echipamente de încărcare/ descărcare/ manipulare mărfuri;

Tipul 2: Facilitați de stocare temporara;

1. Localizarea proiectului este conform Secțiunii 3.5 din prezentul ghid;
2. Legătura cu Ucraina

Demonstrată prin implicarea Solicitantului în perioada 2022/2023 și până la data estimată de finalizare a conflictului din Ucraina și a efectelor sale (31.12.2027) în ”fluxuri afectate de criza din Ucraina”, așa cum sunt acestea definite în Secțiunea 1.3 a acestui Ghid.

Solicitantul va prezenta:

* Documente de transport care să demonstreze participarea Solicitantului la fluxurile afectate de criza din Ucraina in perioada 2022-2023;
* Studiul de trafic prezentat conform cerințelor din Secțiunea 7.1 a acestui Ghid.

1. Contribuția la fluidizarea fluxurilor de marfa generate de conflictul din Ucraina

Proiectul contribuie la reducerea timpului total de transport pe fluxurile de marfa generate de conflictul din Ucraina prin:

- asigurarea unei rute alternative de transport (prin portul în care se realizează investiția) față de situația în care nu s-ar realiza investiția, iar transportul mărfurilor ar presupune utilizarea altor rute de la origine la destinație.

* reducerea timpilor de așteptare/ încărcare/ descărcare;
* eliberare mai rapida a vehiculelor de transport (camioane, trenuri, nave/ barje fluviale);
* altele (conform fundamentării Solicitantului).

In cererea de finanțare:

* Studiul de trafic prezentat conform cerințelor din Secțiunea 7.1 a acestui Ghid.

1. Valoarea maximă solicitată la finanțare nu depășește:

* Funding-gap-ul;
* 65% din costul total eligibil al proiectului (fără TVA);
* Echivalentul în lei a 10.000.000 de euro pe întreprindere autonomă/parteneriat (cumulat cu ajutorul de stat primit, per întreprindere autonomă, in cadrul unei scheme de ajutor de stat, in baza cadrului Temporar de Criză Secțiunea 2.1, după caz).

|  |
| --- |
| Atenție!  Criteriile prevăzute la p)-w) se probează prin informațiile prezentate în secțiunile corespunzătoare din cadrul cererii de finanțare și prin documentația aferenta proiectului, care se verifică la momentul evaluării tehnico-economice. |

### Activități eligibile

Prin prezentul ghid sunt eligibile activitățile legate de realizarea următoarelor investiții:

* Proiecte Tip 1: Echipamente de încărcare/ descărcare/ manipulare mărfuri
* instalații portuare de operare, respectiv utilajele necesare descărcării, încărcării, transbordării, primirii şi expedierii mărfurilor din navă, la navă către și din alte mijloace de transport.
* principalele mijloace de transbordare a mărfurilor ce au amplasare de-a lungul frontului de acostare, de exemplu macaralele de cheu, podurile de transbordare, automacaralele mobile si macaralele plutitoare, spredere etc.
* mijloace auxiliare de transbordare a mărfurilor, cu autonomie sporita si raza mare de acțiune, de tipul autostivuitoarelor, auto încărcătoarelor si transportoarelor – stivuitoarelor.

|  |
| --- |
| Atenție!   * Utilajele/ echipamentele achiziționate vor demonstra încadrarea la categoria echipamentelor eficiente energetic aflate pe piață. Beneficiarii vor achiziționa echipamentele care vor fi încadrate ca nepoluante și/ eficiente energetic conform legislației aplicabile, disponibile la momentul lansării achiziției pe piață si aplicabile la scară larga. * Pentru mijloacele mobile achiziționate prin proiect, solicitantul se va obliga ca acestea sa fie utilizate exclusiv in porturile in care se propune investiția in scopul proiectului. |

* Proiecte Tip 2: Facilitați de stocare
* spatii de depozitare destinate depozitarii pe perioade scurte.

Atenție!

**Spațiu de depozitare temporară -** în cazul prezentului ghid se referă la durata depozitării, nu la tipul construcției. Depozitarea temporară se referă la depozitarea mărfurilor de la preluarea acestora de pe un vehicul de transport și până la îndeplinirea exclusiv a condițiilor logistice pentru transferul pe un alt vehicul de transport în vederea continuării parcursului spre destinația finală. Depozitarea temporară nu are ca scop formarea unor stocuri de mărfuri pentru obținerea unor avantaje comerciale prin creșterea prețurilor de vânzare în funcție de condițiile pieței.

### Activitatea de bază

Activitatea de bază în cadrul unui proiect este o activitate sau un pachet de activități declarate de către beneficiar ca fiind principale sau de referință pentru un proiect, care se verifică de către autoritatea de management după caz, în etapa de contractare, la momentul întocmirii planului de monitorizare a proiectului și care trebuie să respecte următoarele condiții cumulative:

* are legătură directă cu obiectul proiectului pentru care se acordă finanțarea și contribuie în mod direct și semnificativ la realizarea obiectivelor și la obținerea rezultatelor acestuia;
* se regăsește în cererea de finanțare sub forma activităților eligibile obligatorii specificate în Ghidul solicitantului;
* nu face parte din activitățile conexe, așa cum sunt acestea definite în Ghidul solicitantului;
* bugetul estimat alocat activității sau pachetului de activități reprezintă minimum 50% din bugetul eligibil al proiectului.

În cazul proiectelor finanțate în cadrul Priorității 7, activitatea de bază trebuie să vizeze obligatoriu una din activitățile prevăzute la secțiunea 5.2.2. Activități eligibile.

### Activități neeligibile

Ca regulă generală, orice activitate care nu este definită explicit ca fiind eligibilă în cadrul Secțiunii 5.2.2 a acestui Ghid, este neeligibilă.

Totuși, se consideră oportună, pentru evitarea oricăror dubii, identificarea următoarelor activități neeligibile:

* Activități de întreținere a suprastructurii portuare, activitățile de întreținere fiind acelea care, conform reglementărilor tehnice în vigoare, se efectuează la intervale regulate pentru menținerea suprastructurii în starea inițială; în această categorie se încadrează și activitățile de întreținere în perioada de garanție, chiar dacă acestea se află în sarcina terților (Antreprenori, Furnizori);
* Activități legate de auditul financiar al proiectului;
* Activități care nu au legătura cu implementarea proiectului, inclusiv activități administrative, cu caracter general;
* Activități care generează costuri suplimentare din culpa beneficiarului în legătură cu neîndeplinirea obligaților legale sau asumate prin contracte (de exemplu, costurile suplimentare cuvenite Contractanților ca urmare a neîndeplinirii obligațiilor contractuale asumate de Beneficiar).
* Nu sunt eligibile costurile de investiție referitoare la activități care nu sunt legate de transporturi, inclusiv instalații de producție industrială care funcționează în perimetrul portului, birouri sau magazine, și nici costurile pentru clădiri, terenuri, construcții și alte asemenea in corelare cu prevederile de la secțiunea 5.2.2
* Nu sunt eligibile cheltuielile de pregătire, achiziții scriere cerere de finanțare, management proiect, studii, analize etc.
* Nu sunt eligibile activități legate de transport, achiziții de nave, remorchere, flote, locomotive, precum și activități similare care nu sunt legate de operare in port.
* Nu sunt eligibile costurile de investiție legate de activități care vizează realizarea infrastructurii portuare respectiv danele utilizate pentru amararea navelor, pereții cheiurilor, debarcaderele și pontoanele plutitoare, bazinele interne, rambleurile și terenurile recuperate din ape, infrastructura pentru combustibilii alternativi, infrastructura pentru colectarea deșeurilor provenite din exploatarea navelor și a reziduurilor de încărcătură.
* Operațiuni legate de transportul sau prelucrarea țițeiului.
* Investiții în suprastructura dedicată transportului sau depozitării combustibililor fosili.
* Activități legate de pilotaj, acestea fiind prerogative ale statului.
* Proiectele care au demarat înainte de aprobarea ajutorului de stat de către AM PT, precum și activitățile care sunt implementate după 31.12.2025.

## Eligibilitatea cheltuielilor

### Baza legală pentru stabilirea eligibilității cheltuielilor

Pentru a fi eligibile în vederea finanțării prin PT, toate cheltuielile trebuie:

* să fie prevăzute în cererea de finanțare, la un nivel suficient de detaliu pentru a fi identificate, pe baza unor documente justificative (devize, contracte, referate de necesitate etc.) defalcate; să respecte prevederile Hotărârii Guvernului nr. 873/2022;
* să fie necesare pentru realizarea unei activități eligibile din cadrul unei acțiuni eligibile în cadrul apelului de proiecte relevant.

Cheltuielile incluse în cererea de finanțare conform celor de mai sus, dar care se dovedesc irelevante pentru scopul proiectului sau insuficient fundamentate în cursul procedurii de verificare și evaluare a proiectului nu vor fi recunoscute drept eligibile și nu vor face obiectul Contractului de Finanțare.

Conform prevederilor art. 2 din HG nr. 873/2022, pentru a fi eligibilă, o cheltuială trebuie să îndeplinească cumulativ următoarele condiții cu caracter general:

a) să respecte prevederile art. 63 şi, după caz, ale art. 20 alin. (1) lit. b) şi c) din Regulamentul (UE) 1060/2021;

b) să fie însoțită de facturi emise în conformitate cu prevederile Legii nr. 227/2015 privind Codul fiscal, cu modificările şi completările ulterioare, sau cu prevederile legislației statului în care acestea au fost emise ori de alte documente cu valoare probatorie echivalentă facturilor, pe baza cărora cheltuielile să poată fi verificate/controlate/auditate, cu excepția cheltuielilor prevăzute la art. 3, precum şi formelor de sprijin prevăzute la art. 5;

c) să fie însoțită de documente justificative privind efectuarea plății şi realitatea cheltuielii efectuate, pe baza cărora cheltuielile să poată fi verificate/controlate/auditate, cu excepția cheltuielilor prevăzute la art. 3 şi 4, precum şi a formelor de sprijin prevăzute la art. 5;

d) să fie în conformitate cu prevederile programului;

e) să fie în conformitate cu prevederile contractului/deciziei de finanțare;

f) să fie rezonabilă şi necesară realizării operațiunii;

g) să respecte prevederile legislației Uniunii Europene şi legislației naționale aplicabile;

h) să fie înregistrată în contabilitatea beneficiarului, cu respectarea prevederilor art. 74 alin. (1) lit. a) pct. (i) din Regulamentul (UE) 2021/1.060, cu excepția formelor de sprijin prevăzute la art. 5.

Cheltuielile aferente unui proiect sunt neeligibile dacă au făcut obiectul finanțării din fonduri publice în ultimii 5 ani înainte de data depunerii cererii de finanțare.

### Categorii și plafoane de cheltuieli eligibile

* Cheltuieli care țin de implementarea contractului de achiziție /construcție aferente investițiilor care se încadrează în activitățile eligibile, menționate la punctul 5.2.2;
* Cheltuielile cu execuția lucrărilor prevăzute în capitolele 1.2, 1.3, 1.4, 2, 4.1 și 5.1 din Devizul General și, după caz, a instalațiilor și utilajelor aferente (Capitolele 4.2, 4.3, 4.4 din Devizul General);
* Cheltuielile ocazionate de achiziția bunurilor si construcția spatiilor de depozitare.

Categoriile de cheltuieli orientative (eligibile și neeligibile) se regăsesc în **Anexa nr. 19** – Nomenclator de cheltuieli.

Pentru proiectele de investiții publice, bugetul proiectului se corelează cu devizul general al investiției, întocmit în conformitate cu prevederile Hotărârii Guvernului nr. 907/2016, conform matricei de corelare (**Anexa nr. 21**).

### Categorii de cheltuieli neeligibile

Ca regulă generală, cheltuielile care nu se încadrează în categoria cheltuielilor eligibile prevăzute în Secțiunea 5.3.2 sau care nu îndeplinesc condițiile de eligibilitate prevăzute de art. 2 din HG nr. 873/2022, sunt neeligibile.

Totuși, se consideră oportună, pentru evitarea oricăror dubii, identificarea următoarelor cheltuieli neeligibile:

* Cheltuielile aferente activităților neeligibile descrise la secțiunea 5.2.4;
* Cheltuielile care sunt angajate si/sau efectuate înainte de semnarea contractului de finanțare, precum și cheltuielile care excedează datei de 31.12.2025;
* Auditul financiar al proiectului;
* Cheltuieli cu asistența tehnică pentru întărirea capacității operatorilor portuari privați;
* Cheltuieli de pregătire, achiziții scriere cerere de finanțare, management proiect, studii, analize;
* Cheltuielile cu activitățile care nu sunt legate de transporturi, inclusiv instalații de producție industrială care funcționează în perimetrul portului, birouri sau magazine, și nici costurile pentru clădiri, terenuri, construcții și alte asemenea;
* Cheltuieli care nu au legătură cu implementarea proiectului sau au fost realizate din culpa beneficiarului în legătură cu neîndeplinirea obligaților legale sau asumate prin contracte;
* Cheltuielile care nu sunt eligibile conform schemei de ajutor de stat, anexă la prezentul ghid.
* Cheltuielile prevăzute la art. 10 din HG. nr. 873/2022.
* Cheltuielile neeligibile precizate mai sus la secțiunea 3.4. Rata de cofinanțare (care exced necesarul de finanțare sau valoarea maximă a ajutorului de stat).
* Taxa pe valoarea adăugată.
* Cheltuieli pentru informare şi publicitate privind proiectul;

|  |
| --- |
| **Atentie!**   * Sunt **neeligibile** cheltuielile cu achiziția de echipamente **second-hand**. * **Activitățile cu informarea si publicitatea sunt obligatorii a fi realizate conform regulilor de finanțare a fondurilor, chiar daca cheltuielile sunt neeligibile** in cadrul acestui apel de proiecte. |

### Opțiuni de costuri simplificate. Costuri directe și costuri indirecte

|  |
| --- |
| *Nu se aplică prezentului apel.* |

### Opțiuni de costuri simplificate. Costuri unitare/sume forfetare și rate forfetare

|  |
| --- |
| *Nu se aplică prezentului apel.* |

### Finanțare nelegată de costuri

|  |
| --- |
| *Nu se aplică prezentului apel.* |

## Valoarea minimă și maximă eligibilă/nerambursabilă a unui proiect

Nu este prevăzută o valoare minima a proiectelor, însă valoarea maximă a acestora nu poate depăși:

* Funding-gap-ul,
* 65% din costul total eligibil al proiectului, fără TVA,
* Echivalentul în lei a 10.000.000 de euro pe întreprindere autonomă/parteneriat (cumulat cu ajutorul de stat primit, pentru același proiect, in cadrul unei scheme de ajutor de stat, in baza cadrului Temporar de Criză Secțiunea 2.1, după caz).

Prin urmare, calcularea valorii minime și maxime a proiectelor se va realiza în conformitate cu regulile menționate în cadrul secțiunilor *3.4. Rata de cofinanțare*.

## Cuantumul cofinanțării acordate

|  |
| --- |
| Pentru calcularea cuantumului cofinanțării acordate se vor avea în vedere prevederile din cadrul secțiunilor *3.4. Rata de cofinanțare* și *3.13.Reguli privind ajutorul de stat.* |

## Durata proiectului

Proiectele trebuie finalizate până la 31 decembrie 2025.

Pentru a fi eligibile **cheltuielile aferente activității de bază vor începe numai după aprobarea cererii de finanțare de către AM.**

## Alte cerințe de eligibilitate a proiectului

Ajutorul de stat se acordă dacă are un efect stimulativ și respectă principiul demarării proiectului.

Prin urmare, proiectele care includ activități ce intră sub incidența regulilor de ajutor de stat nu trebuie demarate înainte de aprobarea ajutorului de stat, conform Schemei de ajutor de stat.

Astfel, solicitantul trebuie să depună o cerere de ajutor de star și să obțină aprobarea/ AM înainte de demararea lucrărilor la proiectul respectiv.

# **INDICATORI DE ETAPĂ**

|  |
| --- |
| Indicatorii de etapă reprezintă repere cantitative, valorice sau calitative față de care este monitorizat şi evaluat, într-o manieră obiectivă şi transparentă, progresul implementării unui proiect. În funcție de natura proiectelor, indicatorii de etapă pot reprezenta: realizarea unor activități sau subactivităţi din proiect, atingerea unor stadii de implementare sau de execuție tehnică sau financiară prestabilite, precum şi stadii sau valori intermediare ale indicatorilor de realizare. Indicatorii de etapă vor fi stabiliți pentru fiecare proiect, în funcție de specificul acestuia, în etapa de contractare. |

# **COMPLETAREA ȘI DEPUNEREA CERERILOR DE FINANȚARE**

## Completarea formularului cererii

Cererea de finanțare se completează integral și exclusiv în aplicația MySMIS2021/SMIS2021+2021. În cazul în care SMIS 2021 nu este disponibil, se vor urma indicațiile ce vor fi postate pe site-ul www.fonduri.mt.ro sau comunicate potențialilor solicitanți.

Anexele la cererea de finanțare vor fi încărcate în SMIS, în format PDF, prin semnarea digitală, cu semnătura certificată electronică extinsă de către reprezentantul legal al solicitantului.

Anexele la formularul cererii de finanțare, după cum urmează:

* documente ce vor fi completate pe baza unor modele standard, anexate la prezentul ghid. În cuprinsul acestora solicitanții vor introduce doar datele privind identificarea acestora, fără a aduce modificări/completări/adnotări în conținutul acestora;
* documente specifice solicitate prin prezentul ghid (ex. documentația tehnico-economică, avize, acorduri, etc);
* documente opționale/facultative (care atestă gradul de maturitate a proiectului).

Documentele specifice sau documentele opționale/facultative vor fi scanate, salvate în format .pdf, semnate digital și încărcate în sistemul informatic MySMIS2021/SMIS2021+, la completarea cererii de finanțare.

Documentele încărcate în aplicația MySMIS2021/SMIS2021+, ca parte integrantă a cererii de finanțare, trebuie să fie lizibile și complete. Se recomandă așadar o atenție sporită la scanarea anumitor documente (ex. planșe, schițe, tabele) de dimensiuni mari, sau care necesită o rezoluție adecvată pentru a asigura lizibilitatea.

Completarea corectă și completă a tuturor secțiunilor din cererea de finanțare, precum și anexarea tuturor documentelor solicitate este primul pas în menținerea cererii de finanțare în procesul de verificare, evaluare și selecție.

Respectarea cerințelor de ordin administrativ și îndeplinirea condițiilor de eligibilitate, așa cum sunt prevăzute în Ghidul Solicitantului, sunt asumate prin declarația unică a solicitantului care se depune odată cu cererea de finanțare, urmând ca în situația în care, după evaluarea tehnică și financiară, proiectul este propus pentru contractare, solicitantul să facă, prin documente justificative, dovada îndeplinirii condițiilor de eligibilitate prevăzute de Ghidul Solicitantului în etapa de contractare.

Aplicația MySMIS2021/SMIS2021+ va genera declarația unică, care va fi completată de solicitant și va fi semnată cu semnătură electronică extinsă de către reprezentantul legal al acestuia.

Odată cu generarea și semnarea declarației unice, solicitantului/liderului de parteneriat și partenerului/partenerilor, după caz, i/li se va aduce la cunoștință, în mod automat, prin sistemul informatic MySMIS2021/SMIS2021+ că, în etapa de contractare, are obligația de a face dovada celor declarate.

Odată cu generarea și semnarea declarației unice, solicitantul/liderul de parteneriat și partenerul, nu mai este obligat să depună documente doveditoare, cu excepția acelor documente și anexe solicitate în Ghidul Solicitantului care urmează a fi depuse împreună cu cererea de finanțarea și care sunt evaluate în etapa de evaluare tehnică și financiară a proiectului.

La cererea de finanțare, solicitantul anexează declarația unică prin care solicitantul confirmă îndeplinirea condițiilor de eligibilitate și a cerințelor de conformitate administrativă și documentele cuprinse în prezentul ghid.

* + 1. ***Obiectivele proiectului***

Obiectivul general al proiectului va fi stabilit în directă corelare cu OP 3 și cu acțiunile selectate spre finanțare în cadrul P 7.

Toate obiectivele specifice, acolo unde sunt identificate, vor fi cuantificate în indicatori.

Sustenabilitatea financiară a proiectului, potrivit art. 73 alin. (2) lit. d) din Regulamentul UE 1060/2021, constă în disponibilitatea resurselor și mecanismelor financiare necesare pentru a acoperi costurile de funcționare și întreținere aferente operațiunilor care includ investiții în infrastructură. În bugetele beneficiarilor ordonatori de credite ai bugetului local se cuprind la o poziție distinctă, la partea de cheltuieli, credite de angajament şi credite bugetare necesare finanțării valorii totale a proiectelor prevăzute la art. 9 alin. (2) din OUG nr. 133/2021, iar la partea de venituri sumele transferate de la bugetul de stat prin bugetul Ministerului Transporturilor şi Infrastructurii, sub formă de subvenții.

* + 1. ***Sustenabilitatea proiectului***

Sustenabilitatea proiectului, așa cum este aceasta normată în Anexa IV, pct. 4.4 la HG nr. 907/2016, se demonstrează în cadrul studiului de fezabilitate și se axează pe patru aspecte:

a) impactul social și cultural, egalitatea de șanse;

b) estimări privind forța de muncă ocupată prin realizarea investiției: în faza de realizare, în faza de operare;

c) impactul asupra factorilor de mediu, inclusiv impactul asupra biodiversității și a siturilor protejate, după caz;

d) impactul obiectivului de investiție raportat la contextul natural și antropic în care acesta se integrează, după caz.

* + 1. ***Studiul de fezabilitate***

Studiul de fezabilitate constă în studii tehnice, financiare şi instituționale, reprezentând un concept preliminar necesar pregătirii cererii de finanțare pentru proiectul de investiții.

Acesta trebuie întocmit potrivit cerințelor directivelor şi legislației românești în domeniu (în special Hotărârea Guvernului nr.907/2016 privind etapele de elaborare şi conținutul-cadru al documentațiilor tehnico-economice aferente obiectivelor/proiectelor de investiții finanțate din fonduri publice, cu excepțiile prevăzute de această hotărâre), in corelare cu Regulamentul 1060/2021.

În cazul proiectelor pentru care activitatea de bază constă în achiziția de bunuri, se va prezenta o analiza de oportunitate/un studiu de fezabilitate simplificat care va include următoarele capitole din structura cadru prevăzută în Anexa 4 la HG nr. 907/2016:

* Cap. 1 – Informații generale;
* Cap. 2 - Situația existentă şi necesitatea realizării obiectivului/proiectului de investiții
* Cap. 3 – Studiul de trafic (a se vedea pct. e) de mai jos)
* Cap. 4 - Identificarea, propunerea şi prezentarea a minimum două scenarii/opțiuni tehnica economice pentru realizarea obiectivului de investiții, incluzând:
  + Descrierea funcțională, tehnologică a fiecăruia
  + Costurile estimate pentru fiecare scenariu

În cazul în care nu pot fi identificate 2 scenarii relevante, independente, care să asigure atingerea obiectivelor investiției, se va fundamenta singurul scenariu propus (prin constrângeri rezultate din situația existentă sau prin constrângeri de altă natură).

* Cap. 5 – Analiza cost-beneficiu – a se vedea pct. f) de mai jos
* Cap. 6 – Analiza comparativă a scenariilor, dacă este cazul, și definitivarea scenariului optim

În oricare dintre situații (lucrări și/sau bunuri), Studiul de Fezabilitate trebuie să fundamenteze:

* Necesitatea proiectului în raport cu situația existentă și cu previziunile privind evoluția cererii;
* Faptul că scenariul/ opțiunea/ soluția tehnică propusă este cea mai adecvată din perspectiva unui set relevant de criterii (tehnice, tehnologice, constructive, economice, financiare, sociale, de mediu etc.) pentru a răspunde cererii, conform volumului și caracteristicilor previzionate ale acesteia

Pentru aprobarea Studiului de Fezabilitate pentru investiții promovate de Beneficiari privați sunt necesare următoarele documente:

* avizul favorabil al comitetului tehnico – economic/ consiliului de administrație al solicitantului;
* avizul favorabil administrației portuare, în cazul investițiilor care prevăd lucrări de construcții în incinta porturilor.
  + 1. ***Integrarea aspectelor privind schimbările climatice și reziliența la dezastre în selectarea opțiunilor***

În etapa de elaborare a studiului de fezabilitate și a analizei opțiunilor se vor lua în considerare și aspectele privind adaptarea la schimbările climatice și atenuarea efectelor acestora și rezistența în fața dezastrelor. Ca urmare acest impact se va reflecta în acordul/avizul de mediu și autorizațiile de construire.

Se va realiza **Analiza privind imunizarea proiectului la schimbările climatice**, în conformitate cu prevederile Comunicării Comisiei Europene 2021/C 373/01 – ”*Orientări tehnice referitoare la imunizarea infrastructurii la schimbările climatice în perioada 2021-2027*”[[6]](#footnote-6).

Analiza privind imunizarea la schimbările climatice se realizează înainte sau în paralel cu dezvoltarea scenariilor/ soluțiilor. Aceasta oferă date de intrare pentru definirea unor scenarii/ soluții adaptate la schimbările climatice și care contribuie la atenuarea acestora (minimizarea emisiilor de CO2).

* + 1. ***Studiul de trafic***

Studiul de trafic este necesar pentru a fundamenta necesitatea investiției și va include următoarele elemente, fără a se limita la acestea:

* Prezentarea și analiza volumelor de mărfuri pe categorii si **fluxuri organizate la nivelul operatorulu**i încărcate/ descărcate/ depozitate anual in perioada 2019 – 2023;
* Analiza schimbărilor survenite în perioada 2022 – 2023 față de perioada 2019-2021 în termeni de volume, sezonalitate, moduri de transport sau alte elemente de diferențiere;
* Ipoteze privind volumele de mărfuri (pe categorii de mărfuri și fluxuri organizate la nivelul operatorului) pentru dezvoltarea previziunilor pentru perioada 2024-2027, cu și fara realizarea investitie; ipotezele se vor fundamenta pe:
  + fluxuri de mărfuri identificate și pentru care nu există capacități suficiente la nivelul porturilor eligibile pentru apelul de proiecte (nu la nivelul Solicitantului), caz în care se va prezenta o analiză a facilităților disponibile;

și/sau

* + cereri primite din partea unor clienți potentiali (transportatori, expeditori etc.), pe negocieri/ acorduri precontractuale etc.;

și/sau

* + analize și prognoze macroeconomice privind agricultura/ industria relevantă pe baza cărora se va estima cererea globală de transport; pornind de la cererea globală, se va determina cererea care poate/ ar putea fi atrasă de Solicitant pe baza cotei de piață deținute în anii anteriori la nivelul pietei globale si la nivelul portului in care opereaza;
* Se va identifica originea și destinația mărfurilor și itinerariul mărfurilor între cele 2 puncte, cu și fără realizarea investiției (volume marfa, traseu, moduri de transport, timpi de transport) astfel încât realizarea investiției să demonstreze realizarea economiilor de timp la transportul mărfurilor pe fluxurile generate de conflictul din Ucraina;
* Pe baza ipotezelor, dezvoltarea previziunilor de trafic anuale pentru perioada 2024-2027, cu o acuratețe cât mai ridicată; pentru perioada 2024-2027 se va porni de la premisa că va continua conflictul din Ucraina sau că cel putin efectele acestuia vor fi resimțite din perspectiva fluxurilor de marfă;
* Ipoteze privind evoluția traficului după 31.12.2027 (se vor mentine partial fluxurile generate de conflict? Vor fi atrase/ reatrase alte fluxuri?)
* Previziuni medii anuale pentru 2028 – 2048, cu și fără proiect, bazate pe ipotezele formulate în prealabil.

Studiul de trafic poate fi prezentat ca parte a Studiului de Fezabilitate, ca parte a unui Raport privind Traficul și Analiza Cost-Beneficiu sau ca document de sine stătător.

* + 1. ***Analiza cost-beneficiu***

Analiza cost-beneficiu va include:

* Analiza financiară, cu respectarea precizărilor din Cap. 3.4.2 al Ghidului și a machetei Excel atașate; simpla prezentare a machete Excel completate nu asigură îndeplinirea cerinței; datele incluse în macheta de calcul vor fi fundamentate în cadrul raportului;
* Analiza economică (doar pentru investiții cu o valoare totală mai mare de 100 mil. lei, inclusiv TVA), realizată pentru o perioadă de referință de 25 de ani (2024-2048), în prețuri constante 2024, în lei, cu o rată de actualizare economică de 3%; efectele socio-economice ale proiectului vor fi monetizate în conformitate cu prevederile Metodologiei prezentate în Anexa 4 la Ghid; valorile în euro vor fi transformate în lei la cursul de schimb aplicabil apelului de proiecte (InforEuro din luna lansării apelului);
* Analiza de senzitivitate a indicatorilor de rentabilitate financiară și economică (doar pentru investiții cu o valoare totală mai mare de 100 mil. lei, inclusiv TVA);
* Analiza riscurilor – identificarea și evaluarea riscurilor; măsuri propuse pentru reducerea probabilității de apariție și/sau a impactului riscului.

Analiza Cost-Beneficiu poate fi prezentată ca parte a Studiului de Fezabilitate, ca parte a unui Raport privind Traficul și Analiza Cost-Beneficiu sau ca document de sine stătător.

* + 1. ***Evaluarea impactului asupra mediului***

Evaluarea Impactului asupra Mediului trebuie să fie în conformitate cu prevederile legislației din domeniu. Autoritățile competente pentru protecția mediului (ACPM) stabilesc dacă proiectele sunt incluse în Anexa I sau Anexa II a Directivei privind EIM. Acestea determină şi necesitatea demarării procedurii de evaluare adecvată, modul de consultare a publicului sau modul în care Raportul privind impactul asupra mediului şi rezultatele consultării publicului vor fi luate în considerare în emiterea deciziei de mediu de către autoritățile responsabile.

ACPM va asigura totodată consultarea publicului interesat pe parcursul dezbaterii publice.

Anexele referitoare la EIM sunt următoarele:

* pentru Cererea de finanțare
  + Calendarul privind derularea procedurii EIM elaborat de către autoritatea competentă pentru protecția mediului;
  + Rezumatul fără caracter tehnic (dacă procedura EIM se finalizează cu Acord de Mediu);
  + Raportul EIA;
  + Actul de reglementare emis de către autoritatea competentă pentru protecția mediului (Decizie de încadrare/Acord de mediu)/Aviz Natura 2000 (unde va fi cazul)/Aviz de de gospodărirea apelor (va fi emis la nivel de studiu de fezabilitate);
  + Studiu de evaluare adecvată (după caz).
* pentru Volumul EIM:
  + Copii ale documentelor menționate în calendarul aferent procedurii EIM (inclusiv toate anunțurile), cum ar fi:
    - Notificarea privind solicitarea Acordului de Mediu;
    - Anunțurile privind solicitarea Acordului de Mediu;
    - Decizia evaluării inițiale;
    - Decizia Etapei de încadrare;
    - Anunțurile privind Decizia de încadrare a proiectului (după caz);
  + Transmiterea “îndrumarului” privind definirea domeniului evaluării, după caz;
  + Anunțurile publice privind dezbaterea publică, după caz;
  + Lista cu observațiile publicului şi soluționarea problemelor semnalate (anexa nr. 15 din Ordinul Ministrului Mediului și Pădurilor nr. 135 din 10 februarie 2010 privind aprobarea Metodologiei de aplicare a evaluării impactului asupra mediului pentru proiecte publice şi private), după caz;
  + Anunțurile publice privind decizia de emitere a Acordului de Mediu, după caz;
  + Acordul de Mediu, după caz.

În cazul în care proiectul ar putea avea un potențial impact asupra speciilor și/sau habitatelor protejate, se va prezenta un document care va cuprinde toate măsurile pentru diminuarea / eliminarea impactului (atât cele propuse încă din faza de proiectare cât și cele stabilite de autoritățile cu atribuții în domeniul protecției mediului.)

Elaborarea Raportului privind Impactul asupra Mediului se va face prin respectarea ghidurilor existente la nivelul autorităților responsabile cu protecția mediului.

* + 1. ***Studiul de evaluare a impactului asupra corpurilor de apă (dacă este cazul)***

## Limba utilizată în completarea cererii de finanțare

|  |
| --- |
| Limba utilizată în completarea cererii de finanțare este, obligatoriu, limba română. Orice document emis/editat in altă limbă va fi însoțit de traducerea autorizată în limba română. |

## Metodologia de justificare și detaliere a bugetului cererii de finanțare

|  |
| --- |
| Solicitantul are obligația de a asigura fonduri suficiente și realiste în bugetul proiectului, precum și termene realiste pentru realizarea activităților, cu încadrarea în limitele maxime prevăzute pentru bugetul sau după caz durata maximă de implementare a proiectului.  Pentru **fundamentarea costului total al investiției** se va prezenta:   * Devizul general (inclusiv pentru proiecte care prevăd doar achiziția de echipamente), întocmit cu respectarea formei și metodologiei prevăzute în Anexele la HG nr. 907/2016, cu modificările și completările ulterioare; * Oferte de preț din partea furnizorilor potențiali de echipamente; * Note de fundamentare pentru cheltuieli interne directe, dacă este cazul (ex. salarizarea echipei de management al proiectului).   Solicitantul va întocmi bugetul respectând prevederile *Hotărârii Guvernului nr. 873/2022 pentru stabilirea cadrului legal privind eligibilitatea cheltuielilor efectuate de beneficiari în cadrul operațiunilor finanțate în perioada de programare 2021-2027 prin Fondul european de dezvoltare regională, Fondul social european Plus, Fondul de coeziune și Fondul pentru o tranziție justă.*  Bugetul proiectului trebuie să includă toate cheltuielile necesare pentru pregătirea, implementarea și darea în exploatare a investiției, până la momentul la care aceasta va produce efecte financiare și socio-economice. Bugetul proiectului include atât cheltuielile eligibile, cât și cheltuielile neeligibile.  Se va avea în vedere ca activitățile previzionate să fie corelate cu planul de achiziții, având la bază o planificare realistă a tuturor activităților, ținând cont atât de resursele umane, cât și de resursele materiale alocate implementării proiectului.  Solicitantul va corela Bugetul cu obiectivele proiectului, activitățile prevăzute, resursele alocate/estimate, cu calendarul achizițiilor publice, cu calendarul de realizare și se va asigura că toate cheltuielile sunt corect încadrate în categoria celor eligibile sau neeligibile.  La întocmirea bugetului, solicitantul va avea în vedere că valorile pe care se fundamentează bugetul trebuie să respecte prevederile art. 5 lit. d) și e) *OUG nr. 66/2011 privind prevenirea, constatarea și sancționarea neregulilor apărute în obținerea și utilizarea fondurilor europene și/sau a fondurilor publice naționale aferente acestora.* Bugetul cererii de finanțare va fi corelat cu informațiile cuprinse în cadrul devizelor aferente celei mai recente documentații anexate la cererea de finanțare: contract de furnizare încheiat, etc.  **Cursul valutar la care se va calcula bugetul proiectului este cursul Inforeuro din luna lansării apelului de proiecte.**  [***https://commission.europa.eu/funding-tenders/procedures-guidelines-tenders/information-contractors-and-beneficiaries/exchange-rate-inforeuro\_ro***](https://commission.europa.eu/funding-tenders/procedures-guidelines-tenders/information-contractors-and-beneficiaries/exchange-rate-inforeuro_ro) |

## Anexe și documente obligatorii la depunerea cererii

Documentele necesare la momentul depunerii cererii de finanțare:



* Declarația unică (inclusiv Apendice A);
* Studiul de fezabilitate/ Analiza oportunitate;
* Studiul de trafic (poate fi parte a Studiului de Fezabilitate/ Analizei de Oportunitate, parte a unui raport integrat privind Traficul și Analiza Cost-Beneficiu sau un raport distinct);
* Analiza cost-beneficiu (poate fi parte a Studiului de Fezabilitate/ Analizei de Oportunitate, parte a unui raport integrat privind Traficul și Analiza Cost-Beneficiu sau un raport distinct);;
* Avizul favorabil al Comitetului Tehnico–Economic al solicitantului/Aprobarea investiției la nivelul solicitantului AGA/CA;
* Raport privind modul de respectare a principiilor DNSH prin care se arată, sintetic, modul în care au fost și vor fi respectate principiile DNSH aplicabile Priorității 7, conform PT 2021-2027;
* Analiza privind imunizarea la schimbările climatice;
* Acordul de parteneriat, după caz;
* Dovada disponibilității terenului pentru construcții sau pentru amplasarea unor echipamente fixe, daca este cazul (contract de concesiune/închiriere sau orice act care conferă dreptul de administrare, carte funciara etc);
* Planul de informare și publicitate;
* Documente justificative pentru justificarea cheltuielilor prevăzute în bugetul cererii de finanțare (deviz general, oferte de preț pentru echipamente, note de fundamentare pentru cheltuieli interne directe);
* Documentația privind procedura de mediu (după caz);
* Documente privind identificarea reprezentantului legal al solicitantului şi, dacă e cazul, pentru reprezentanții legali ai partenerilor. Pentru reprezentantul legal al solicitantului şi dacă e cazul, pentru reprezentanții legali ai liderului de parteneriat/partenerilor se va anexa în mod obligatoriu la cererea de finanțare o copie după un document de identificare (în termen de valabilitate);
* Mandatul special/ împuternicirea specială pentru semnarea anumitor anexe/secțiuni la cererea de finanțare (dacă este cazul) și certificarea aplicației;

## Aspecte administrative privind depunerea cererii de finanțare

|  |
| --- |
| Cererea de finanțare se completează integral și exclusiv în aplicația MySMIS2021/SMIS2021+2021. În cazul în care din motive tehnice aplicația nu este funcțională, cererile de finanțare se vor depune pe suport hârtie, la registratura MTI.  Formularul cererii de finanțare este compus dintr-un număr de secțiuni care trebuie completate în aplicația informatică MySMIS2021/SMIS2021+2021.  În vederea înregistrării în MySMIS2021/SMIS2021+2014/2021, este necesar ca reprezentantul legal sau împuternicitul persoanei juridice care solicită finanțarea să dețină semnătură electronică extinsă conform Legii nr. 455/2011 republicate privind semnătura electronică, cu modificările și completările ulterioare.  Semnătura electronică este eliberată la cerere de către furnizorii de certificate digitale, lista acestora fiind disponibilă pe site-ul Autorității pentru Digitalizarea României, unde este actualizat periodic Registrul furnizorilor de servicii de certificare pentru semnătură electronică (https://www.adr.gov.ro/semnatura-electronica-trusted-list/).  În aplicația MySMIS2021/SMIS2021+2021, sunt două categorii de roluri:  1. Persoana care creează și administrează entitatea juridică (solicitant de finanțare) – este singura care poate:   * semna electronic cererea de finanțare și transmite către AM PT prin intermediul aplicației; * modifica profilul entității juridice; * acorda dreptul de înrolare altor persoane; * modifica reprezentantul legal sau împuternicitul entității juridice.   2. Persoana care se înrolează la entitatea juridică creată poate:   * crea un proiect (adaugă cerere de finanțare) și completa informații în secțiunile acestuia, cu excepția datelor care sunt aduse din profilul entității juridice. Aceste acțiuni nu necesită deținerea unui certificat digital; * încărca documente în secțiunile cererii de finanțare semnate electronic în prealabil în nume propriu. Pentru aceasta, este necesar un certificat digital.   La aceeași entitate juridică se pot înrola mai multe persoane, însă persoana care creează/administrează entitatea juridică nu poate fi decât una singură la același moment dat și poate fi reprezentantul legal sau o persoană împuternicită de către acesta. Reprezentantul legal sau împuternicitul va completa Declarația privind reprezentarea persoanei juridice, document generat de aplicația MySMIS2021/SMIS2021+2021 la momentul înregistrării în aplicație.  Persoana împuternicită trebuie să aibă delegată calitatea de reprezentant legal conform unui act administrativ în vigoare în cazul instituțiilor publice/act de împuternicire valabil în cazul entităților private.  În acest context, recomandăm ca în acest act să se includă și drepturi și obligații privind crearea entității juridice (în cazul în care aceasta nu este deja creată), administrarea profilului acesteia, realizarea acțiunilor prevăzute în declarația generată automat de aplicație, precum și predarea entității juridice în cazul suspendării/încetării raporturilor de muncă.  După crearea entității juridice, se pot înrola persoane. Persoanele înrolate sau persoana care administrează entitatea pot/poate crea și edita proiecte.  La adăugarea cererii de finanțare, se definește titlul proiectului și se selectează apelul pe care se depune acesta. Pentru definirea titlului proiectului recomandăm a nu se utiliza sintagme/elemente care pot suferi modificări pe parcursul perioadei de evaluare/implementare a proiectului deoarece acestea nu se mai pot modifica ulterior (de exemplu, denumirea instituției ce va beneficia de finanțare sau perioada de implementare a proiectului).  După crearea/alegerea unui proiect se pot introduce date (completa funcțiile) pe structura definită de Autoritatea de Management la apelul ales pentru acel proiect. Introducerea de date se poate face pe pași, unul după celălalt sau utilizând aleatoriu funcțiile din stânga ecranului.  Sistemul permite atașarea de documente, cu condiția ca, la definirea apelului de către Autoritatea de Management pentru funcția respectivă, să fi fost permisă atașarea de documente. |

## Anexele și documente obligatorii la momentul contractării

|  |
| --- |
| În etapa de contractare AM va solicita, prin sistemul informatic MySMIS2021/SMIS2021, solicitanților să facă dovada celor declarate prin declarația unică, respectiv să prezinte documentele suport prin care fac dovada îndeplinirii tuturor criteriilor de eligibilitate, cu excepția acelor informații și documente pe care AM le poate obține în mod direct din bazele de date administrate de alte instituții publice, pe baza Protocoalelor încheiate cu acestea, sau a acelor documente care au fost deja depuse la momentul transmiterii cererii de finanțare În situația în care obținerea acestor informații și documente în mod direct nu este posibilă sau informațiile nu corespund cu cele furnizate de solicitant, AM PT va solicita de a solicita clarificări solicitantului și documentele doveditoare. Solicitanții au obligația să răspundă în termen de 15 zile lucrătoare de la data primirii solicitării de transmitere a documentelor sau a solicitării de clarificări, sub sancțiunea respingerii cererii de finanțare.  Documentele necesare la momentul contractării sunt:   * Certificat de atestare fiscală emis de direcția județeană a finanțelor publice din care rezultă că nu înregistrează datorii scadente la bugetul general consolidat (in termen de valabilitate); * Certificat de atestare fiscală emis de direcția de impozite şi taxe locale (atât pentru sediul principal, cât şi pentru sediile secundare) din care rezultă că nu are datorii scadente la bugetul local (bugetele locale)- in termen de valabilitate; * Certificat de cazier judiciar pentru reprezentatul legal al fiecăreia dintre entitățile care depun cererea de finanțare (Solicitant şi, după caz, fiecare partener), in termen de valabilitate; * Certificat de cazier judiciar pentru reprezentatul legal al fiecăreia dintre entitățile care depun cererea de finanțare (Solicitant şi, după caz, fiecare partener), in termen de valabilitate; * Certificat de cazier judiciar pentru fiecare dintre entitățile care depun cererea de finanțare (Solicitant şi, după caz, fiecare partener), in termen de valabilitate; * Certificat de cazier fiscal pentru fiecare dintre entitățile care depun cererea de finanțare (Solicitant şi, după caz, fiecare partener), in termen de valabilitate; * Documentele de înființare a Solicitantului/Partenerilor; * HG de aprobare a indicatorilor tehnici/ Nota de fundamentare privind necesitatea și oportunitatea efectuării cheltuielilor aferente celorlalte categorii de investiții/Hotărâre AGA/CA; * Documente care atestă capacitatea financiară de a suporta cheltuielile proiectului*;* * Contract de concesiune/închiriere, orice act care conferă dreptul de administrare, carte funciară etc; * Certificatul Constatator emis de Registrul Comerțului (forma extinsă) pentru fiecare dintre entitățile care depun cererea de finanțare; * Bilanțul pentru ultimii 2 ani financiari încheiați la data depunerii cererii de finanțare; * Contul de profit si pierdere si datele informative (consolidat unde este cazul) pentru ultimul exercițiu financiar încheiat la momentul depunerii a Cererii de finanțare; * Contractul de concesiune / închiriere / operare încheiat de operatorul privat cu administrația / autoritatea portuară; * Acordul/avizul în care se precizează dreptul operatorului privat de a investi pe domeniul public, încheiat intre operatorul privat și administrația / autoritatea portuară; * Autorizație/ certificat de operare/licența/orice alt document emis de autoritatea portuara competentă care atesta capacitatea de a desfășura activități in portul in care este propusa investiția; * Documente de transport care sa ateste ca operatorul portuar in anul/anii 2022/2023, a derulat activități de operare a mărfurilor din și spre Ucraina, în special de natura celor alimentare, bunuri esențiale. |

## Renunțarea la cererea de finanțare

|  |
| --- |
| Pe tot parcursul procesului de evaluare, selecție și contractare, un solicitant are dreptul de a renunța la cererea de finanțare depusă.  Renunțarea poate fi făcută doar de reprezentantul legal/ persoana împuternicită al/ a solicitantului în mod expres prin mandat special/ împuternicire specială prin completarea unei adrese/ cereri de renunțare care trebuie să conțină, cel puțin, următoarele elemente: denumirea solicitantului, numele reprezentantului legal/ persoanei împuternicite, serie și nr B.I/ C.I, numărul de înregistrare al cererii de finanțare și codul SMIS alocat pentru aceasta.  Corespondența privind renunțarea la cererea de finanțare se va purta, exclusiv, prin intermediul platformei MySMIS2021.  Cererea de renunțare va fi înregistrată la registratura AM PT și pe baza acesteia cererea de finanțare va fi exclusă din procesul de evaluare, selecție și contractare*.* |

# **PROCESUL DE EVALUARE, SELECȚIE ȘI CONTRACTARE A PROIECTELOR**

## Principalele etape ale procesului de evaluare, selecție și contractare

|  |
| --- |
| În cadrul acestor apeluri, proiectele retrase/respinse într-una din etapele procesului de evaluare, selecție și contractare, pot fi redepuse, cu încadrarea în perioada de depunere a cererilor de finanțare, acestea fiind considerate cereri de finanțare nou depuse.  Procesul de evaluare, selecție și contractare cuprinde următoarele etape:  (1) Asumarea îndeplinirii condițiilor de conformitate administrativă și eligibilitate de către solicitanți prin completarea Declarației unice;  (2) Evaluarea tehnico-economică a proiectului de către AM PT;  (3) Verificarea documentelor doveditoare privind îndeplinirea cerințelor de conformitate administrativă și eligibilitate de către AM PT și semnarea contractului de finanțare.  În etapa de evaluare tehnico-economică, AM PT va fi beneficia de asistență din partea Băncii Europene de Investiții prin JASPERS și/sau PASSA.  După finalizarea procesului de evaluare tehnico-economica a proiectului, pentru proiectele care au îndeplinit punctajul, AM PT solicita documentele menționate în Declarația unică. Dacă Solicitantul face dovada existentei acestora, AM PT redactează nota de aprobare a proiectului și ulterior comunicării acesteia, se va semna contractul de finanțare. |

## Conformitate administrativă – DECLARAȚIA UNICĂ

|  |
| --- |
| Evaluarea conformității administrative este complet digitalizată, realizată automat prin sistemul informatic MySMIS2021/SMIS2021+2021/SMIS2021+, pe baza Declarației unice, a cererii de finanțare, a bugetului și documentelor suport, a documentelor justificative și a anexelor la cererea de finanțare încărcate de către solicitant în sistemul informatic MySMIS2021/SMIS2021+2021/SMIS2021+.  Condițiile de eligibilitate ale solicitanților de fonduri externe nerambursabile fac obiectul unei declarații unice a solicitantului care se depune odată cu cererea de finanțare, urmând ca în situația în care proiectul este evaluat și propus pentru contractare solicitantul să facă, prin documente justificative, dovada îndeplinirii condițiilor de eligibilitate prevăzute de ghidul solicitantului.  Aplicația MySMIS2021/SMIS2021+2021/SMIS2021+ va genera declarația unică, care va fi completată de solicitant și va fi semnată cu semnătură electronică de către reprezentantul legal al solicitantului.  În cazul proiectelor cu implementare în parteneriat, fiecare partener va completa declarația unică care va fi semnată cu semnătură electronică de către reprezentantul legal al partenerului. Declarația unică pentru liderul de parteneriat va fi generată de sistemul informatic doar după ce declarațiile unice ale partenerilor au fost completate și semnate electronic de către reprezentanții legali ai partenerilor.  Declarația unică se completează de către solicitant direct în aplicația MYSMIS2021/SMIS2021+ prin bifare cu DA sau NU la criterii.  Dacă cel puțin o cerință este bifata "Nu", atunci când se va apăsa butonul de "Blocare declarație" se va face această verificare și se va afișa mesajul de atenționare "Proiectul sau solicitantul/partenerul nu îndeplinește cerințele de eligibilitate! Nu se poate transmite cererea de finanțare deoarece nu sunt îndeplinite toate condițiile de eligibilitate administrative!".  Dacă declarația este corectă (are toate cerințele bifate cu "Da"), reprezentantul legal va putea genera declarația unică. Aceasta va fi semnată de către reprezentantul legal și încărcată în aplicație.  Cererea de finanțare nu va putea fi transmisă dacă nu are atașată declarația unică a liderului și după caz a declarației tuturor partenerilor din proiect.  Declarația unică este o declarație emisă pe proprie răspundere, sub sancțiunea pedepselor prevăzute de legislația penală în vigoare privind falsul intelectual și falsul în declarații.  La încheierea contractului de finanțare în situația în care proiectul este selectat și propus pentru contractare solicitantul să facă dovada prin documente justificative a condițiilor de eligibilitate prevăzute de ghidul solicitantului. Solicitanții care în etapa de contractare până la termenul stabilit de către AM PT nu fac dovada îndeplinirii criteriilor de eligibilitate conform declarației unice prezentată în etapa de depunere a cererii de finanțare sunt declarați respinși, iar contractul de finanțare nu va fi semnat.  După verificarea digitalizată a conformității administrative, sistemul informatic MySMIS2021/SMIS2021+2021/SMIS2021+ va informa solicitantul sau, după caz, liderul de parteneriat, cu privire la trecerea proiectului în etapa de evaluare tehnică și financiară, prin emiterea automată a unei notificări prin intermediul aplicației. În cazul în care sistemul informatic MySMIS2021/SMIS2021+2021/SMIS2021+ emite o notificare de neconformitate, nu va fi demarată etapa de evaluare tehnică și financiară. |

## Etapa de evaluare preliminară – dacă este cazul (specific pentru intervențiile FSE+)

*Nu se aplică prezentului apel.*

## Evaluarea tehnică și financiară. Criterii de evaluare tehnică și financiară

Evaluarea tehnică și financiară (ETF) se realizează în baza prevederilor prezentului ghid, precum și în baza oricăror instrucțiuni AM PT referitoare la etapa ETF aferentă apelului și se completează anexele 5, 6, 7, 8, 9 si 16, anexe ale prezentului ghid.

Evaluatorii vor parcurge cererea de finanțare și anexele şi vor urmări îndeplinirea criteriilor de evaluare, așa cum sunt ele prezentate în cadrul prezentului ghid/ conform instrucțiunilor/ corrigendum-urilor emise şi pe baza celor precizate în grila unică de evaluare – secțiunea ETF.

Evaluatorii vor justifica îndeplinirea fiecărui criteriu/ subcriteriu analizat. Justificările trebuie să fie clare, succinte, cu referințe precise la cererea de finanțare analizată.

Pe parcursul evaluării tehnice și financiare se pot solicita clarificări cu privire la cererea de finanțare și documentația atașată sau, după caz, se poate solicita organizarea unei vizite pe amplasamentul viitoarei investiții.

Solicitările de clarificări și răspunsurile la acestea vor fi transmise prin intermediul MySMIS.

AM PT nu va impune limitări în ceea ce privește numărul de clarificări pe care le poate solicita în cursul procesului evaluare a cererii de finanțare, iar termenul de răspuns va fi rezonabil raportat la complexitatea acestora, cu posibilitatea de prelungire la cererea solicitantului, însă nerăspunderea în termen la solicitările de clarificări poate conduce la respingerea cererii de finanțare, aceasta fiind evaluată doar în baza documentelor și a informațiilor existente. În acest caz, secțiunea ETF se poate completa strict în baza documentelor depuse inițial/ incomplete de către solicitant, punctajul proiectului fiind afectat corespunzător.

Proiectele pot fi depuse după deschiderea apelului de proiecte, începând cu prima zi lucrătoare după data lansării apelului, pana la 25.06.2024, iar procesul de evaluare a proiectelor începe după data închiderii apelului de proiecte competitiv și constă în parcurgerea etapei privind evaluarea tehnico – economică.

*Evaluarea tehnico-economica*

Evaluarea tehnico-economica presupune verificarea acurateței si coerentei informațiilor prezentate de Solicitant cu privire la fluxurile de marfuri generate de conflictul din Ucraina si cu privire la impactul investiției asupra fluidizării acestora si reducerii timpului total de transport.

In cursul evaluării tehnico-economice ar putea rezulta ajustări ale impactului investiției asupra fluxurilor de marfa generate de conflictul din Ucraina, din următoarele motive:

1. Capacitatea creata prin realizarea investitei depășește fluxul de mărfuri legat de Ucraina asupra căruia se intervine (caz in care investiția va fi eligibila proporțional cu contribuția la fluxul de marfa legat de Ucraina);
2. Pentru obținerea impactului așteptat din perspectiva fluidizării fluxurilor de marfa, sunt necesare investiții suplimentare, fie la nivelul Solicitantului/parteneriatului, fie la nivelul unor terțe părți (ex. administrația portuara). In cazul in care sunt necesare investii suplimentare la nivelul Solicitantului, Solicitantul va trebui sa prezinte angajamentul de realizare a acestora din alte surse înainte de finalizarea investiției care face obiectul cererii de finanțare, iar investiția suplimentara va fi evaluata si luata in considerare in calculul rentabilității financiare. In cazul in care se constanta ca sunt necesare investiții la nivelul unor terțe părți, proiectul va fi respins.

*Evaluarea financiara*

Evaluarea financiara presupune analiza impactului investiției asupra profitului Solicitantului. In acest scop, Solicitanții vor completa macheta de calcul a rentabilității financiare a investiției, anexata Ghidului Solicitantului. Macheta de calcul asigura comparabilitatea proiectelor propuse spre finanțare.

Luând in considerare profitul net generat de investiție pana la sfârșitul duratei economice de viată a acesteia, se va determina necesarul de finanțare.

*Aplicarea criteriului principal de selecție*

Indiferent de tipul de investiție (echipamente și/sau facilități de stocare), criteriul principal de evaluare si selecție il reprezintă contribuția maxima posibila la fluidizarea fluxurilor de marfa generate de conflictul din Ucraina, denumita in continuare “**Volumul suplimentar de mărfuri încărcate/descărcate pe/din nave/barje/ Valoarea ajutorului de stat**”.

Volumul suplimentar de mărfuri încărcate/descărcate pe/din nave/barje = Volumul de mărfuri exprimat în tone încărcate/descărcate pe/din nave/barje de la data dării în exploatare a investiției și până la data de 31.12.2027 MINUS Volumul de mărfuri exprimat în tone încărcate/descărcate pe/din nave/barje în anul 2021, cu eventualele modificări și completări operate de Solicitant în cursul procesului de evaluare tehnico-economică.

În cazul transbordării directe a mărfurilor de la navă/barjă la navă/barjă volumul de marfă se va lua în considerare o singură dată.

Valoarea ajutorului de stat = ajutorul de stat calculat conform analizei financiare, cu eventualele modificări și completări operate de Solicitant în cursul procesului de evaluare financiară, ca urmare a solicitărilor de clarificare.

Proiectele eligibile si care nu au fost respinse in etapa de evaluare tehnico-economica vor fi prioritizate in funcție de Volumul suplimentar de mărfuri încărcate/descărcate pe/din nave/barje/ Valoarea ajutorului de stat (crescător),

Pentru proiectele care propun atât investiții de Tip 1 cat si de Tip 2 evaluarea se va realiza la nivelul întregului proiect( Raportul Volumul suplimentar de mărfuri încărcate/descărcate pe/din nave/barje/ Valoarea ajutorului de stat va fi calculat pe întreg proiectul.

*Aplicarea criteriilor suplimentare de selecție*

În cazul în care raportul Volumul suplimentar de mărfuri / Valoarea ajutorului de stat este același pentru 2 sau mai multe proiecte, iar finanțarea tuturor să nu fie posibilă din cauza limitelor bugetare, proiectele cu același punctaj vor fi prioritizate luând in considerare, in ordine, următoarele criterii suplimentare:

* Pasul 1: Proiecte care vizează cerealele sau plantele oleaginoase vor fi prioritare. Daca este cazul, după aplicarea acestui criteriu, pentru proiectele ramase având același Volumul suplimentar de mărfuri / Valoarea ajutorului de stat, se trece la Pasul 2.
* Pasul 2: Proiecte localizate in interiorul Porturilor Constanta, Galați, Giurgiu vor fi prioritare. Daca este cazul, după aplicarea acestui criteriu, pentru proiectele ramase având același Raport Volumul suplimentar de mărfuri / Valoarea ajutorului de stat, se trece la Pasul 3.
* Pasul 3: Proiectele ramase, daca este cazul, vor fi prioritizate si finanțate in funcție de contribuția Solicitantului la realizarea investiției.

## Aplicarea pragului de calitate

|  |
| --- |
| Nu se aplică prezentului apel. |

## Aplicarea pragului de excelență

|  |
| --- |
| *Nu se aplică prezentului apel.* |

## Notificarea rezultatului evaluării tehnice și financiare.

|  |
| --- |
| Grilele de evaluare tehnică și financiară se completează și se generează în sistemul informatic MySMIS2021/SMIS2021+2021/SMIS2021+. Rezultatele evaluării tehnice și financiare se comunică solicitantului, indicându-se calificativul, respectiv rezultatul obținut, pentru fiecare criteriu în parte, însoțit de justificarea aferentă.  În urma finalizării procesului de evaluare tehnică și financiară în cadrul P7, proiectul poate fi declarat ADMIS sau RESPINS.  În termen de 15 zile lucrătoare de la finalizarea verificării aplicațiilor depuse prin intermediul MySMIS, AM PT publică lista cu punctajele obținute, în ordine crescătoare, pe pagina de internet a Ministerului Transporturilor și Infrastructurii. În urma publicării listei, se declară admise proiectele, în ordine crescătoare până la epuizarea sumei alocate. |

## Contestații

|  |
| --- |
| Un solicitant de finanțare/liderul de parteneriat de finanțare nerambursabilă care se consideră nedreptățit de rezultatele procesului de evaluare, selecție şi contractare poate formula o contestație pe cale administrativă, care va fi trimisă spre soluționare către AM PT, în termen de 5 zile lucrătoare de la data publicării listei cu punctajele obținute, conform Deciziei CE nr. C(2024) 23/11.01.2024**.**  Contestația se transmite obligatoriu în platforma MySMIS2021/SMIS2021+ și va conține documentele solicitate, scanate și semnate cu semnătura electronică de către reprezentantul legal al solicitantului și/sau a persoanei împuternicite expres de către acesta.  Contestațiile trimise la o altă adresă decât cele menționate (fizică sau electronică) sau după termenul anterior menționat nu vor fi luate în considerare, rezultatul obținut în cadrul procesului de evaluare, selecție și contractare fiind menținut.  Contestația, pentru a fi admisă, trebuie să cuprindă cel puțin următoarele elemente:  a) datele de identificare ale solicitantului: denumirea, sediul, datele de contact, precum şi alte atribute de identificare, în condițiile legii, cum sunt: numărul de înregistrare în registrul comerțului sau într-un alt registru public, codul unic de înregistrare, precum şi ale cererii de finanțare: titlu, cod unic SMIS;  b) datele de identificare ale reprezentantului legal al solicitantului;  c) obiectul contestației;  d) criteriul/criteriile contestat(e);  e) motivele de fapt şi de drept pe care se întemeiază contestația, detaliate pentru fiecare criteriu de evaluare şi selecție în parte contestat;  f) semnătura reprezentantului legal/împuternicitului solicitantului.  La contestație se vor alătura copii de pe înscrisurile de care contestatarul înțelege a se folosi în motivarea contestației. Contestatarul NU poate să depună documente noi care să completeze, să modifice sau să înlocuiască documentele a căror analiză a condus la actul administrativ contestat.  Contestația se va analiza în baza ultimei variante a cererii de finanțare și a anexelor care au fost încărcate în platforma MySMIS2021/SMIS2021+, aceleași care au stat la baza deciziei de evaluare care face obiectul contestației.  Pentru soluționarea contestațiilor, prin decizie a conducătorului AM PT, după caz, se constituie Comitetul de soluționare a contestațiilor, care poate solicita informații şi documente necesare pentru soluționarea contestației, cu respectarea principiilor tratamentului egal şi nediscriminării. Atribuțiile şi responsabilitățile Comitetului de soluționare a contestațiilor sunt stabilite prin decizie a conducătorului autorității de management/organismului intermediar, după caz, conform procedurilor operaționale.  Comitetul de soluționare a contestațiilor soluționează contestația în termen de 5 de zile lucrătoare de la data înregistrării acesteia şi emite o decizie motivată, care se comunică solicitantului sau, după caz, liderului de parteneriat, prin grija autorității de management/organismului intermediar, electronic, prin intermediul sistemului informatic MySMIS2021/SMIS2021+.  Împotriva soluției stabilite prin decizie de către Comitetul de soluționare a contestațiilor se poate formula plângere în termenul prevăzut de lege la instanța de contencios administrativ în a cărei rază teritorială își are domiciliul/sediul solicitantul, în conformitate cu prevederile Legii nr. 554/2004 privind contenciosul administrativ, cu modificările și completările ulterioare.  În cazul admiterii contestației ca rezultat al reevaluării tehnice și financiare, AM PT procedează la inițierea etapei de contractare, având în vedere considerentele deciziei de soluționare a contestației.  Contestarea deciziei de respingere a finanțării în etapa de contractare  Împotriva deciziei de respingere a finanțării, solicitantul/ liderul de parteneriat poate formula contestație pe cale administrativă, la autoritatea de management/organismul intermediar, după caz, în termen de 30 de zile calendaristice, calculat de la data primirii acesteia prin sistemul informatic MySMIS2021/SMIS2021+. Comitetul de soluționare a contestațiilor, numit prin decizie a conducătorului autorității de management soluționează contestația, prin decizie motivată, în termen de 30 de zile calendaristice, calculat de la data înregistrării acesteia în sistemul informatic MySMIS2021/ SMIS2021+. Decizia de soluționare a contestației se comunică solicitantului/liderului de parteneriat, după caz, prin grija autorității de management, electronic, prin intermediul sistemului informatic MySMIS2021/SMIS2021+, respectiv prin intermediul sistemului informatic MySMIS2014/ SMIS2014+Împotriva soluției stabilite prin decizie de către Comitetul de soluționare a contestațiilor, Solicitantul poate formula plângere, în conformitate cu prevederile Legii nr. 554/2004.  În cazul admiterii contestației ca rezultat al reverificării modului de îndeplinire a condițiilor de eligibilitate, AM PT procedează la emiterea deciziei de finanțare sau semnarea contractului de finanțare, având în vedere considerentele deciziei de soluționare a contestației.. |

## Contractarea proiectelor

## 

### Verificarea îndeplinirii condițiilor de eligibilitate

|  |
| --- |
| Intrarea în etapa de contractare este adusă la cunoștința solicitantului al cărui proiect a îndeplinit condițiile prevăzute în Ghidul solicitantului şi ale căror rezultate confirmă îndeplinirea condițiilor pentru selecție sunt notificați cu privire la trecerea în etapa de contractare, prin aplicația informatică MySMIS2021/SMIS2021+2021/SMIS2021+, în termen de 10 zile lucrătoare de la data finalizării etapei de evaluare tehnică şi financiară, respectiv de la data soluționării contestațiilor.  În etapa de contractare AM va solicita, prin sistemul informatic MySMIS2021/SMIS2021+2021/SMIS2021+, solicitanților să facă dovada celor declarate prin Declarația unică, respectiv să prezinte documentele suport prin care fac dovada îndeplinirii tuturor criteriilor de eligibilitate, cu excepția acelor pe care le poate obține în mod direct, în baza consimțământului acestora, cu respectarea prevederilor legale privind protecția datelor cu caracter personal, din bazele de date administrate de alte instituții publice, prin implementarea măsurilor de interoperabilitate/interogare a sistemelor/bazelor de date/rapoartelor.  Documentele verificate deja în procesul de evaluare tehnică şi financiară şi pe care le-a considerat că îndeplinesc condițiile de formă şi conținut necesare pentru trecerea în etapa de contractare nu mai pot fi solicitate încă o dată, cu excepția documentelor pentru care este necesară prezentarea dovezii valabilității acestora şi în etapa de contractare, precum şi a documentelor pentru care se constată erori materiale.  Solicitantul/liderul de parteneriat și partenerul, după caz, care în etapa de contractare până la termenul stabilit de către autoritatea de management nu fac dovada îndeplinirii condițiilor de eligibilitate conform Declarației unice prezentate în etapa de depunere a cererii de finanțare, sunt declarați respinși, iar contractul de finanțare nu va fi semnat, cu excepția situației de încheiere a contractelor cu clauză suspensivă de reziliere reglementată la art. 6 alin. (7) din OUG nr. 23/2023.  Emitenții de acorduri, avize, certificate, autorizații şi alte documente necesare, prevăzute de legislația aplicabilă, pot prelungi valabilitatea acestora fără a mai fi necesară începerea unei noi proceduri şi/sau solicitarea de noi documente pentru acele categorii de proiecte aflate în etapa de contractare, la solicitarea scrisă a solicitanților, în condițiile legii. Solicitanții au obligația să se asigure că la emiterea ordinului de începere a execuției lucrărilor sunt îndeplinite toate condițiile legale pentru executarea acestora.  În situația în care obținerea acestor informații și documente în mod direct nu este posibilă sau informațiile nu corespund cu cele furnizate de solicitant, AM PT va solicita de a solicita clarificări solicitantului și documentele doveditoare. Solicitanții au obligația să răspundă în termen de 15 zile lucrătoare de la data primirii solicitării de transmitere a documentelor sau a solicitării de clarificări, sub sancțiunea respingerii cererii de finanțare.  Pe baza informațiilor și documentelor prezentate de solicitant/liderul de parteneriat, inclusiv ca răspuns la solicitările de clarificări, a informațiilor şi documentelor care pot fi accesate, obținute sau puse la dispoziția autorității de management din bazele de date administrate de alte instituții publice, prin implementarea măsurilor de interoperabilitate/interogare a sistemelor/bazelor de date/rapoartelor, precum şi a informațiilor şi a documentelor care au însoțit cererea de finanțare disponibile în sistemul informatic MySMIS2021/SMIS2021+. |

### Decizia de acordare/respingere a finanțării

|  |
| --- |
| AM PT va emite decizia de selecție/aprobare a finanțării, după ce se asigură că sunt îndeplinite cerințele minime obligatorii pentru selectarea proiectelor, așa cum sunt acestea prevăzute la art. 73 alin. (2) din Regulamentul (UE) 1060/2021, cu modificările şi completările ulterioare.  AM PT emite decizia de respingere a cererii de finanțare, conform procedurilor proprii, în etapa de contractare, cu menționarea motivelor de respingere, dacă intervine cel puțin una dintre următoarele situații:  a) solicitantul nu face dovada că cele declarate prin declarația unică sunt conforme cu realitatea şi corespund cerințelor din Ghidul solicitantului;  b) solicitantul nu răspunde în termenul de 15 zile lucrătoare la clarificările care sunt solicitate de autoritatea de management.  Decizia de respingere a finanțării unui proiect se aduce la cunoștința solicitantului prin sistemul informatic și va conține, cel puțin următoarele elemente:   * datele de identificare ale solicitantului şi ale cererii de finanțare: titlu, cod unic SMIS; * datele de identificare ale reprezentantului legal al solicitantului sau împuternicitului acestuia; * conținutul deciziei de respingere; * motivele de drept şi de fapt ale respingerii proiectului; * termenul de contestare şi modalitatea de transmitere a contestației; * organele împuternicite cu soluționarea contestației; * semnătura reprezentantului legal/împuternicitului autorității de management. |

### Definitivarea planului de monitorizare al proiectului

|  |
| --- |
| Planul de monitorizare va acoperi cel puțin:   * informații sau orientări privind stabilirea indicatorilor de etapă și a criteriilor și documentelor prin care se poate demonstra realizarea acestora în etapa de implementare a proiectului; * prevederile contractuale aplicabile indicatorilor de etapă, precum și în legătură cu importanța acestora în activitatea de monitorizare și implicațiile asociate nerespectării indicatorilor de etapă.   Planul de monitorizare a proiectului este parte integrantă a contractului de finanțare/ deciziei de finanțare, după caz, și cuprinde indicatorii de etapă stabiliți pentru perioada de implementare a proiectului pe baza cărora se monitorizează și se evaluează progresul implementării proiectului, precum și condițiile și documentele justificative pe baza cărora se evaluează și se probează atingerea acestora, în vederea atingerii indicatorilor de realizare și de rezultat prevăzuți în cererea finanțare și asumați în contractul de finanțare.  Planul de monitorizare include, de asemenea, valorile finale ale indicatorilor de realizare și de rezultat care trebuie atinse ca urmare a implementării proiectului, precum și valorile de bază și de referință ale acestora.  Solicitantul va întocmi Planul de monitorizare a proiectului, care va fi verificat de către AM PT, iar după validarea indicatorilor de etapă (dacă este cazul), acesta se va constitui anexă la contractul de finanțare.  Planul de monitorizare al proiectului poate face obiectul unor modificări prin act adițional la contractul/decizia de finanțare. |

### Semnarea contractului de finanțare /emiterea deciziei de finanțare

|  |
| --- |
| Pentru proiectele selectate, în baza deciziei de aprobare a finanțării, autoritatea de management va proceda la încheierea contractului de finanțare.  În cazul acestui apel de proiecte cu depunere continuă, durata totală până la semnarea contractului de finanțare nu poate depăși 150 de zile calendaristice calculate de la depunerea cererii de finanțare.  În cazuri excepționale şi pentru motive independente de solicitant, liderul de parteneriat şi parteneri, după caz, la solicitarea acestora, procesul de contractare poate fi suspendat, sub condiția ca perioada de suspendare să nu afecteze proiectul, astfel încât să se asigure implementarea acestuia în condiții optime, în conformitate cu cererea de finanțare şi cu încadrare în perioada de programare. Perioadele cumulate de suspendare nu pot depăși 45 de zile calendaristice.  Contractul de finanțare se generează în cadrul aplicației MySMIS2021/SMIS2021+și se semnează numai în format electronic de către reprezentantul legal/persoanele împuternicite ale autorității de management şi reprezentantul legal/persoanele împuternicite desemnate de solicitantul sau liderul de parteneriat în numele parteneriatului constituit.  Contractul de finanțare (Anexa nr. 13) va fi semnat de către reprezentanții AM PT și reprezentantul legal al solicitantului/liderului de parteneriat, acesta intrând în vigoare la data semnării ultimei părți semnatare. În cazul în care solicitantul nu respectă termenul de semnare a contractului de finanțare şi de returnare, AM PT îşi rezervă dreptul de a respinge finanțarea. |

# **ASPECTE PRIVIND CONFLICTUL DE INTERESE**

|  |
| --- |
| Conflictul de interese și modul de prevenire și abordare a acestuia este definit/descris în următoarele cu acte caracter normativ sau orientativ:  Regulamentul financiar (UE) 2018/1046:  art. 61: „(1) Actorilor financiari în sensul capitolului 4 de la prezentul titlu și celorlalte persoane, inclusiv autorități naționale la orice nivel, implicate în execuția bugetară în cadrul gestiunii directe, indirecte și partajate a bugetului, inclusiv în elaborarea actelor pregătitoare corespunzătoare, precum și în auditarea sau controlul bugetului le este interzis să ia măsuri care pot genera un conflict între propriile lor interese și cele ale Uniunii. De asemenea, aceștia iau măsurile adecvate pentru a preveni apariția unui conflict de interese în ceea ce privește funcțiile aflate în responsabilitatea lor și pentru a aborda situațiile care pot fi, în mod obiectiv, percepute ca un conflict de interese.  (2) În cazul în care există un risc de conflict de interese care implică un membru al personalului unei autorități naționale, persoana în cauză sesizează superiorul său ierarhic cu privire la acest aspect. Atunci când un astfel de risc există pentru personalul care intră sub incidența Statutului funcționarilor, persoana în cauză sesizează ordonatorul de credite delegat relevant. Superiorul ierarhic sau ordonatorul de credite delegat relevant confirmă în scris dacă se constată existența unui conflict de interese. Atunci când se constată existența unui conflict de interese, autoritatea împuternicită să facă numiri sau autoritatea națională relevantă se asigură că persoana în cauză încetează toate activitățile în legătură cu respectiva chestiune. Ordonatorul de credite delegat relevant sau autoritatea națională relevantă se asigură că orice măsuri ulterioare adecvate se iau în conformitate cu legislația aplicabilă.  (3) În sensul alineatului (1), un conflict de interese există în cazul în care exercitarea imparțială și obiectivă a funcțiilor unui actor financiar sau ale unei alte persoane, menționate la alineatul (1), este compromisă din motive care implică familia, viața afectivă, afinitățile politice sau naționale, interesul economic sau orice alt interes personal direct sau indirect.”;  Legea nr. 161/2003 privind unele măsuri pentru asigurarea transparenței în exercitarea demnităților publice, a funcțiilor publice şi în mediul de afaceri, prevenirea şi sancționarea corupției, cu modificările și completările ulterioare;  Legea nr. 176/2010 privind integritatea în exercitarea funcțiilor şi demnităților publice, pentru modificarea şi completarea Legii nr. 144/2007 privind înființarea, organizarea şi funcționarea Agenției Naționale de Integritate, precum şi pentru modificarea şi completarea altor acte normative, cu modificările și completările ulterioare;  Legea nr. 98/2016 privind achizițiile publice cu modificările și completările ulterioare;  Codul Penal,  art. 301(1): ”Fapta funcționarului public care, în exercitarea atribuțiilor de serviciu, a îndeplinit un act ori a participat la luarea unei decizii prin care s-a obținut, direct sau indirect, un folos patrimonial, pentru sine, pentru soțul său, pentru o rudă ori pentru un afin până la gradul II inclusiv sau pentru o altă persoană cu care s-a aflat în raporturi de muncă în ultimii 5 ani sau din partea căreia a beneficiat ori beneficiază de foloase de orice natură, se pedepsește cu închisoarea de la unu la 5 ani şi interzicerea exercitării dreptului de a ocupa o funcție publică.”;  Comunicare a Comisiei Orientări privind evitarea și gestionarea conflictelor de interese în temeiul Regulamentului financiar (2021/C 121/01);  Ghidul OLAF (Direcția D Politică, Unitatea D.2 Prevenirea fraudei) privind identificarea conflictelor de interese în procedurile de achiziții publice (orientări generale, recomandări și cele mai bune practici în materie).  În cadrul evaluării proiectului, toate persoanele care participă la procesul de evaluare și la acordarea finanțării au obligația de a semna declarația privind conflictul de interese. De asemenea, Solicitantul va completa Declarația unica si va depune Declarații privind conflictul de interese atât pentru membrii echipelor de implementare a proiectului cât și pentru reprezentanții legali ai Solicitantului. În verificarea achizițiilor publice se vor urmări în mod special aspecte legate de existența unui conflict de interese, în conformitate cu prevederile legale aplicabile. Solicitantul are obligația de a asigura furnizarea următoarelor categorii de date privind utilizarea fondurilor: Prenumele, numele și data nașterii beneficiarului real/beneficiarilor reali al/ai destinatarului fondurilor sau al contractantului, astfel cum este definit la art.3, alin.(6) din DIRECTIVA (UE) 2015/849 a Parlamentului European și a Consiliului din 20 mai 2015 privind prevenirea utilizării sistemului financiar în scopul spălării banilor sau finanțării terorismului, de modificare a Regulamentului (UE) nr. 648/2012 al Parlamentului European și al Consiliului și de abrogare a Directivei 2005/60/CE a Parlamentului European și a Consiliului și a Directivei 2006/70/CE a Comisiei. |

# **ASPECTE PRIVIND PRELUCRAREA DATELOR CU CARACTER PERSONAL**

|  |
| --- |
| Prin Declarația unică, emisă pe proprie răspundere, sub sancțiunea pedepselor prevăzute de legislația penală în vigoare privind falsul intelectual și falsul în declarații, solicitantul își exprimă acordul cu privire la utilizarea și prelucrarea datelor cu caracter personal de către AM sau orice altă structura cu responsabilități în gestiunea și controlul fondurilor europene, în cadrul procesului de evaluare și contractare și în cadrul verificărilor de management/audit/control, în scopul îndeplinirii activităților specifice, în conformitate cu prevederile Regulamentului UE 679/2016 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE (Regulamentul general privind protecția datelor), precum și prelucrarea, stocarea/arhivarea datelor conform normelor legale incidente |

# **ASPECTE PRIVIND MONITORIZAREA TEHNICĂ ȘI RAPOARTELE DE PROGRES**

## Rapoartele de progres

|  |
| --- |
| Rapoartele de progres se depun lunar în formatul prevăzut în Anexa la Ghid (Anexa nr.11).  Raportul de progres se generează prin sistemul informatic MySMIS2021/SMIS2021+ de către beneficiar și se transmite periodic, conform prevederilor Ghidului solicitantului și ale contractului de finanțare, în termen de 30 de zile de la finalizarea perioadei de raportare.  Rapoartele de progres se elaborează în procesul de monitorizare al proiectelor, fiind disponibile în aplicația informatică MySMIS2021/SMIS2021+ şi sunt însoțite de documente justificative, în scopul urmăririi progresului proiectelor şi stadiului îndeplinirii indicatorilor de realizare şi rezultat, al respectării planului de monitorizare a proiectului şi al realizării indicatorilor de etapă din plan.  Rapoartele de progres depuse de către beneficiari contribuie la monitorizarea proiectului în intervalul dintre doi indicatori de etapă consecutivi sau dacă indicatorii de etapă sunt definiți în strictă corelare cu activitățile planificate în perioadele care fac obiectul rapoartelor de progres, raportul de progres și documentele justificative care îl însoțesc pot proba îndeplinirea indicatorului de etapă la finalul perioadei pentru care se face raportarea.  AM PT aplică măsuri consolidate de monitorizare şi poate să aplice măsurile corective prevăzute în contractul de finanțare pentru cheltuielile aferente perioadei de raportare solicitate la rambursare în cazul nerespectării repetate a termenului de depunere a raportului care conduce la apariția de decalaje între progresul fizic la nivelul țintelor asumate şi stadiul din rapoartele de progres şi pe care are obligația de a le prevedea în contractul finanțare. |

## Vizitele de monitorizare

|  |
| --- |
| Vizitele de monitorizare pot fi vizite la faţa locului, speciale de tip ad-hoc, încrucișate şi ex post, vizite pe teren la beneficiarii proiectelor, atât în perioada de implementare, cât şi postimplementare, pe perioada în care beneficiarul/liderul de parteneriat are obligația de a asigura caracterul durabil al operațiunilor potrivit prevederilor art. 65 din Regulamentul (UE) 2021/1.060, cu modificările şi completările ulterioare.  Vizitele de monitorizare au ca scop urmărirea şi validarea îndeplinirii indicatorilor de etapă din planul de monitorizare a proiectului.  În termen de 10 zile lucrătoare de la data vizitei efectuate la fața locului AM PT elaborează și generează Raportul de vizită prin sistemul informatic MySMIS2021/SMIS2021, în conformitate cu prevederile procedurilor operaționale*.* |

## Mecanismul specific indicatorilor de etapă. Planul de monitorizare

|  |
| --- |
| Planul de monitorizare va acoperi cel puțin:   * informații sau orientări privind stabilirea indicatorilor de etapă și a criteriilor și documentelor prin care se poate demonstra realizarea acestora în etapa de implementare a proiectului; * prevederile contractuale aplicabile indicatorilor de etapă, precum și în legătură cu importanța acestora în activitatea de monitorizare și implicațiile asociate nerespectării indicatorilor de etapă.   Planul de monitorizare a proiectului este parte integrantă a contractului de finanțare și cuprinde indicatorii de etapă stabiliți pentru perioada de implementare a proiectului pe baza cărora se monitorizează și se evaluează progresul implementării proiectului, precum și condițiile și documentele justificative pe baza cărora se evaluează și se probează atingerea acestora, în vederea atingerii indicatorilor de realizare și de rezultat prevăzuți în cererea finanțare și asumați în contractul de finanțare.  Planul de monitorizare include, de asemenea, valorile finale ale indicatorilor de realizare și de rezultat care trebuie atinse ca urmare a implementării proiectului, precum și valorile de bază și de referință ale acestora.  AM verifică şi validează indicatorii de etapă care vor prevăzuţi în Planul de monitorizare a proiectul pe baza informaţiilor incluse în cererea de finanţare şi, dacă este cazul, a informaţiilor suplimentare solicitate beneficiarului.  Indicatorii de etapă se corelează cu activitatea de bază declarată de beneficiar în cererea de finanţare, precum şi cu rezultatele aşteptate ale proiectului. Primul indicator de etapă poate fi stabilit la un interval de o lună, dar nu mai mult de 6 luni, calculat din prima zi de începere a implementării proiectului, aşa cum este prevăzută în contractul de finanţare, cu excepția situației în care data de începere a implementării proiectului este anterioară datei de semnare a contractului de finanţare, situație în care primul indicator de etapă este raportat la data semnării contractului de finanţare.  În baza instrucțiunilor si a orientărilor metodologice care urmează a fi elaborate de Ministerul Investițiilor și Proiectelor Europene, solicitantul va întocmi Planul de monitorizare a proiectului, care va fi verificat de către AM PT, iar după validarea indicatorilor de etapă, acesta se va constitui anexă la contractul de finanțare.  În intervalul dintre doi indicatori de etapă consecutivi, AM PT va monitoriza proiectul în cauză pe baza rapoartelor de progres şi a vizitelor de monitorizare, putând utiliza un sistem specific de repere intermediare şi instrumente de monitorizare detaliate în procedurile operaţionale ale autorităţii de management care să permită evaluarea permanentă a evoluţiei progresului implementării proiectului şi posibile abateri de la graficul de implementare sau de natură să afecteze atingerea indicatorilor de realizare şi de rezultat.  AM PT va monitoriza îndeplinirea indicatorilor de etapă şi va sprijini beneficiarul pentru a identifica soluţii adecvate pentru îndeplinirea indicatorilor de etapă şi pentru buna implementare a proiectelor care fac obiectul contractului de finanţare. |

# **ASPECTE PRIVIND MANAGEMENTUL FINANCIAR**

## Mecanismul cererilor de prefinanțare

Pentru beneficiarii PT nu se aplică mecanismul specific cererilor de prefinanțare.

## Mecanismul cererilor de plată

|  |
| --- |
| În cadrul apelurilor de proiecte aferente prezentei priorități, mecanismul cererilor de plată se va aplica în conformitate cu prevederile art. 22 din OUG nr. 133/2021. |

## Mecanismul cererilor de rambursare

|  |
| --- |
| Beneficiarii/Liderii de parteneriat depun la AM PT cereri de rambursare pentru cheltuielile efectuate în condițiile art. 25 din OUG nr. 133/2021.  În termen de maximum 20 de zile lucrătoare de la data depunerii de către beneficiar a cererii de rambursare AM PT autorizează cheltuielile eligibile cuprinse în cererea de rambursare și efectuează plata sumelor autorizate în termen de 3 zile lucrătoare de la momentul de la care autoritatea de management dispune de resurse în conturile sale. După efectuarea plății, autoritatea de management notifică beneficiarilor/liderilor de parteneriat/ partenerilor plata aferentă cheltuielilor autorizate din cererea de rambursare.  Pentru depunerea de către beneficiar/liderul de parteneriat a unor documente adiționale sau clarificări solicitate de autoritatea de management termenul de 20 de zile lucrătoare poate fi întrerupt fără ca perioadele de întrerupere cumulate să depășească 10 zile lucrătoare. Nedepunerea de către beneficiar/liderul de parteneriat a documentelor sau clarificărilor solicitate în termenul prevăzut în contractul de finanțare atrage respingerea parțială sau totală, după caz, a cererii de rambursare.  Pentru proiectele implementate în parteneriat, liderul de parteneriat depune cererea de rambursare, iar autoritatea de management virează, după efectuarea verificărilor, valoarea cheltuielilor rambursabile în conturile liderilor de parteneriat/ partenerilor care le-au efectuat, fără a aduce atingere contractului/deciziei de finanțare și prevederilor acordului de parteneriat, parte integrantă a acestuia/acesteia. |

## Graficul cererilor de prefinanțare/plată/rambursare

|  |
| --- |
| Graficul cererilor de rambursare va fi stabilit de către solicitant/liderul de parteneriat odată cu încheierea contractului de finanțare. Potrivit prevederilor art. 15 alin. (3) din OUG nr. 23/2023, contractul de finanțare poate fi modificat de beneficiar printr-o notificare, care nu face obiectul aprobării de către autoritatea de management, în urma modificărilor intervenite în graficul de depunere a cererilor de rambursare a cheltuielilor, cu respectarea condiționalităților stabilite prin Ghidul solicitantului și Manualul beneficiarului. |

## Vizitele la fața locului

Autoritatea de Management își rezervă dreptul de a face vizite la fața locului atât în cadrul procesului de evaluare, în implementare, cât și în vederea stabilirii funcționalității unităților de implementare a proiectului.

Vizita în teren, desfășurată la locul de implementare propus în cererea de finanțare, va avea scopul de a verifica dacă informațiile prezentate în cererea de finanțare și anexele acesteia (documente de proprietate, documentații tehnico-economice, raportul privind stadiul fizic) sunt corelate cu realitatea din teren. Concluziile/recomandările rezultate în urma vizitei se vor menționa in Formularul vizită la locul de implementare – Anexa nr.12.

# **MODIFICAREA GHIDULUI SOLICITANTULUI**

## Aspectele care pot face obiectul modificărilor prevederilor ghidului solicitantului

|  |
| --- |
| Cadrul legal de referință pentru fiecare apel de proiecte este:   * cel în vigoare la data limită de depunere a proiectelor în cazul apelurilor cu termen limită de depunere; * cel în vigoare la data transmiterii cererii de finanțare în cazul apelurilor cu depunere continuă.   Pe parcursul implementării proiectelor, Beneficiarul va avea obligația respectării cadrul legal, incluzând toate modificările survenite de la data limită de depunere/ data depunerii proiectului și până la finalizarea proiectului. În cazuri temeinic justificate, în funcțe de impactul asupra proiectului, modificările legislative sta la baza unor acte adiționale la contractul de finanțare.  Termenele din cadrul prezentului ghid pot fi suspendate de către AM PT în cazul în care, pe parcursul procesului de evaluare, selecție și contractare, apar probleme de legalitate, regularitate, conformitate de natură să afecteze verificarea.  În situația în care, pe parcursul apelului de proiecte intervin modificări ale cadrului legal ori alte modificări de natură a afecta regulile și condițiile de finanțare stabilite prin prezentul Ghid, inclusiv prelungirea termenului de depunere, se vor aduce completări sau modificări ale conținutului acestuia, prin publicarea unei versiuni revizuite, în condițiile prevăzute în cadrul Secținii 15 a prezentului document. |

## Condiții privind aplicarea modificărilor pentru cererile de finanțare aflate în procesul de selecție (condiții tranzitorii)

AM PT poate emite corrigendum-uri/ instrucțiuni de modificare/ completare a prevederilor ghidului solicitantului, cu obligația specificării în cadrul acestora a condițiilor tranzitorii pentru proiectele aflate în diferite stadii ale procesului de evaluare și contractare.

În funcție de modificările intervenite, AM PT se va asigura de respectarea principiului privind tratamentul nediscriminatoriu al solicitanților la finanțare, asigurând, totodată, și transparența sistemului de evaluare, selecție și contractare prin publicarea tuturor modificărilor și condițiilor suplimentare intervenite ulterior publicării prezentului ghid.

# **ANEXE**

Anexa 1- Declarația unică;

Anexa 2 Model cadru Cerere de finanțare (se va completa in MySMIS);

Anexa 3 - Evaluare DNSH ;

Anexa 4 - Ghid ACB;

Anexa 5 – Grila de evaluare tehnico-economică;

Anexa 6 - Lista de verificare pentru subcriteriul 1.3;

Anexa 7 - Lista de verificare pentru subcriteriul 3.1 și 3.2;

Anexa 8 - Lista de verificare pentru subcriteriul 3.4;

Anexa 9 - Lista de verificare pentru subcriteriul 3.5;

Anexa 10 – Format cadru buget;

Anexa 11 – Raport de progres;

Anexa 12 – Raport de vizită;

Anexa 13 – Contractul de finanțare;

Anexa 14 - Model acord de parteneriat;

Anexa 15 – Schema de ajutor de stat

Anexa 16 – Model raport DNSH

Anexa 17 - Metodologie verificare întreprindere in dificultate;

Anexa 18 - Lista de verificare întreprindere in dificultate.

Anexa 19 - Nomenclator de cheltuieli

Anexa 20 - Macheta de calcul a ajutorului de stat

Anexa 21- Matricea de corelare a bugetului proiectului cu devizul general al investiției;

1. Constitituiti in conformitate cu legislatia specifica din statul membru a carei nationalitate o detin. [↑](#footnote-ref-1)
2. Se referă numai la valorile eligibile, prin urmare TVA și alte cheltuieli neeligibile nu sunt incluse. [↑](#footnote-ref-2)
3. Bugetul limită al apelului și Bugetul limită de supracontractare reprezintă nivelul maxim până la care AM PT primește cereri de finanțare, respectiv încheie contracte de finanțare (cca. 200% din alocarea netă la nivel de PT). Dacă acest nivel este atins înainte de data limită de închidere, apelul va fi suspendat cu posibilitatea de continuare, în funcție de sumele disponibile în urma evaluării, contractării și/sau a unor realocări. Totodată, alocările pe acțiuni pot fi modificate în funcție de solicitările primite, în corelare cu țintele indicatorilor de program. [↑](#footnote-ref-3)
4. Funding-gap înseamnă costul suplimentar net determinat de diferența dintre veniturile și costurile economice (inclusiv investiția și funcționarea) proiectului sprijinit și cele ale proiectului alternativ pe care beneficiarul ajutorului l-ar realiza în mod credibil în absența ajutorului. [↑](#footnote-ref-4)
5. Conform COMUNICĂRII COMISIEI CĂTRE PARLAMENTUL EUROPEAN, CONSILIU, COMITETUL ECONOMIC ȘI SOCIAL EUROPEAN ȘI COMITETUL REGIUNILOR Un plan de acțiune pentru culoarele de solidaritate UE-Ucraina pentru a facilita exporturile agricole ale Ucrainei și schimburile comerciale bilaterale cu UE [↑](#footnote-ref-5)
6. <https://eur-lex.europa.eu/legal-content/EN/TXT/?uri=uriserv%3AOJ.C_.2021.373.01.0001.01.ENG> [↑](#footnote-ref-6)